cyanic-selkie/wikianc huggingface dataset:
金山线
金山线即金山支线，狭义上是指乃朝一条垃拉中国上海市境内、由松江区车墩镇通往金山区金山卫镇个铁路. 而金山铁路指上海南站到金山卫站个运行系统，箇個运行系统由沪春线（上海南线）、沪昆线、新闵支线、金山支线组成.
箇条线是为咾配合上海石化总厂个建设工程，勒拉1970年代造个，是连接金山卫工业区同闵行个铁路支线. 铁路从新闵支线闵行西站出发，一路向南到金山卫西站，全长43.4千米，是Ⅱ级单线铁路. 1973年12月25号，金山卫铁路支线动工，1974年5月份线路造好，同年9月份开始局部通车，到1976年头一座跨黄浦江个大桥松浦大桥竣工，全线纔正式通车. 金山支线沿途有闵行西站、叶榭站、山阳站、金卫东站同金卫西站五個车站，主要满足上海石油化工总厂个货运需求，同时也带些市郊通勤客运.
2004年2月29号，原铁道部同上海市联合签署《关于加快上海铁路建设工作的会议纪要》，改建利用既有金山铁路支线，全线按I级铁路、双线电气化干线设计，设计时速最高160公里/钟头，部分路段设计时速最高100公里/钟头，增建二线，还需要勒拉黄浦江浪新造一座金山铁路黄浦江特大桥，原松浦大桥浪个铁轨拆脱；还特谓新造金山卫站做终点站. 2012年9月28号，金山铁路正式勒拉现在复线化个沪春线（上海南线）、沪昆线、新闵支线同金山支线浪开通运营.
新加坡国旗
新加坡国旗，又称星月旗，于1965年8月9号正式成为新加坡共和国个国旗. 1959年，当时新加坡拉大英帝国统治下组成自治政府，星月旗随后成为了自治政府个官方旗帜，1965年新加坡独立后伊被选为国旗. 独立之前，伊是马来西亚唯一长宽比例弗是1:2个州旗. 新加坡国旗由红、白两个平行相等个长方形组成，左上角有一弯白色新月搭仔五颗白色小五角星.
开芝瓦约
开芝瓦约·卡姆潘德（祖鲁语：Cetshwayo kaMpande，约1826年－1884年2月8号），祖鲁王国国王，1872年到1879年在位，拉渠任内爆发了祖鲁战争.
大航海时代III 太阳海岸
《大航海时代III 太阳海岸》（日语：大航海時代III Costa del Sol）是日本光荣公司出品个模拟类游戏大航海时代系列个第三部，拉1996年11月29号发行.
阿克萨清真寺
阿克萨清真寺（阿拉伯语：المسجد الاقصى‎，'ælmæsʤıd ælæqəsɒː，Al-Masjid Al-Aqsa 英语：al-Aqsa mosque），垃拉耶路撒冷旧城圣殿山. “阿克萨”拉阿拉伯语中意为“遥远”，故本寺又名远寺. 虽然《古兰经》第17章第7节指禁寺上有犹太人个圣殿. 阿克萨紧邻著名个圆顶清真寺相传为穆罕默德夜行登霄个地方.
马来西亚国旗
马来西亚联邦国旗又称辉煌条纹（马来语：Jalur Gemilang），是马来西亚联邦个国家主权象征之一.
国旗由十四道红白相间个横条所组成，左上角为蓝底加上黄色个新月搭十四芒星图案. 长宽比例为2：1.
迭个旗帜由莫哈末韩查设计，自1963年9月16号马来西亚联邦成立个辰光正式启用.
大航海时代IV PORTO ESTADO
《大航海时代IV PORTO ESTADO》是由日本光荣株式会社于1999年拉Windows平台发行个一款角色扮演战略游戏（后来被移植到任天堂DS搭PlayStation之上），也是大航海时代系列个第五作（包括《大航海时代外传》）.
博爱路站（常州市）
博爱路站是常州地铁1号线个一个站头. 拉2019年9月21号启用. 站头垃拉常州和平北路博爱路上.
桂小五郎
木戶孝允（假名： きど たかよし ，1833年8月11日－1877年5月26日），在幕末辰光以桂小五郎个名頭出名. 是日本19世纪幕末辰光長州藩出身个政客，也是明治維新个風雲人物. 渠老早便投身到尊王攘夷个活動裏向，成为京都个浪人集團首領，同时搭坂本龍馬交好，並逃過新選組交關趟數个暗殺. 倒幕戰爭之後進入權力中樞，弗過因得年輕辰光个生活弗規律，身體急轉直落，1877年故脱.
本·斯蒂勒
本杰明·爱德华·斯蒂勒（英语：Benjamin Edward Stiller，1965年11月30号－），昵称本·斯蒂勒（Ben Stiller）是一位美国演员、喜剧演员搭电影监制. 斯蒂勒个父母亲是著名个喜剧演员杰瑞·斯蒂勒搭安妮·米拉.
拉渠个职业生涯中，斯蒂勒已编剧、主演、执导或监制超越50部电影，包括《白日梦想家》、《超级名模》、《王牌特派员》、《我为玛丽狂》、拜见岳父大人系列、《铁男躲避球》、《热带惊魂》、马达加斯加系列搭博物馆奇妙夜系列等.
高尔基体
高尔基体（英语：Golgi apparatus）是真核细胞中个一种细胞器. 属于细胞个一组膜，专门收集并包裹各种物质，例如酶搭激素. 迭些膜形成像一堆平板个扁囊，部分扁囊常常脱离并移向质膜，一旦搭质膜接合，便奈里向内含物排出细胞.
迪拜大商场
The Dubai Mall——勒到阿拉伯联合酋长国个迪拜. 伊是乃兴世界浪顶顶大个购物场化. 內部有水族館，瀑布等設施.
物主： Emaar Properties <P>邻近个迪拜地标： Al Burj Dubai <P>造价： 20亿美元 <P>商铺：  1,200家 <P>开张日：  2008年11月4号
盘门
盘门是垃拉苏州城南面城墙上偏西个一座水陆城门，门前面临古老个京杭大运河，是苏州仅存个古城门遗迹搭中国唯一保存完整个古水陆城门.
春秋吴国阖闾元年（前514年），吴王阖闾命伍子胥所筑吴国都城——阖闾城. 盘门即是当时个8座城门之一，因门上悬有木制蟠龙，以震慑南面个越国，最初称为蟠门.
罗马军团
罗马军团（英语：Roman legion，源自拉丁语：legio，意为军衔）为罗马共和国搭罗马帝国时期个正规军队，以渠个高效个适应性搭机动性征服了地中海沿岸地区.
按照古罗马传统，一旦有战争爆发，执政官就需要担负起从合格个公民中临时征集起一支军队个职责. 而后，两名执政官中个一个，就需要率领迭支主要由志愿者组成个军队开赴战场.
眼镜王蛇
眼镜王蛇（学名：Ophiophagus hannah）是世上体型最长个毒蛇，体长可达5.6米（18英尺），分布拉喜马拉雅山脉南麓、印度东北部搭西南沿海地区、中国华南、中南半岛全境搭马来群岛近半数岛屿，主要栖息拉树林中，以其他蛇为主食. 由于各种因素，眼镜王蛇被认为是一种交关危险个毒蛇，但渠也拉咾多地区文化中有得重要个地位.
宁海县
宁海县是宁波市个一个县，来了宁波个南边. 渠南搭台州市、西搭绍兴市相接，是宁波三门湾开发区个一部分. 宁海有人口61.49万人(2011年)，顶多来跃龙街道里.
乌兹冲锋枪
乌兹冲锋枪（英语：Uzi submachine gun或Uzi，希伯来语：עוזי‬‎），乌兹是以色列军事工业个一种轻型冲锋枪，由乌兹·盖尔上尉（Uziel Gal）于1948年设计. 乌兹冲锋枪获全世界武装单位广泛使用. 由于有得比起早期冲锋枪短小搭轻便、操作简易搭成本低廉等优点，乌兹冲锋枪成为一种邪气有效个近战武器，尤其是用来清除室内、碉堡搭战壕里个敌人.
太阁立志传系列
太阁立志传（日语：太閤立志伝）是日本光荣公司开发个以丰臣秀吉为主角个角色扮演战略游戏. 主线剧情是丰臣秀吉如何由一介平民成为日本关白（关白退位后为太阁）个故事.
乌尔巴诺四世
教宗乌尔巴诺四世（拉丁语：Urbanus PP. IV；约1195年－1264年10月2号）本名雅各伯·庞塔莱翁（Jacques Pantaléon），1261年8月29号当选罗马主教（教宗），同年9月4号即位到1264年10月2号为止. 继任是教宗克莱孟四世.
马克西米安
马库斯·奥勒留·瓦勒里乌斯·马克西米安努斯·赫库里乌斯（Marcus Aurelius Valerius Maximianus Herculius，3世纪约250年－310年约7月），通称马克西米安（Maximian），罗马皇帝.
285年任罗马帝国凯撒 (头衔)（副帝），286年被罗马东部个奥古斯都（正帝）戴克里先任命为西部奥古斯都，305年5月1号搭戴克里先一同退位，由原西部凯撒君士坦提乌斯一世接任西部奥古斯都.
翠竹站（常州市）
翠竹站是常州地铁1号线个一个站头. 拉2019年9月21号启用. 站头垃拉常州飞龙东路永宁路上.
湖湘文化
湖湘文化是北宋开始，立在岳麓书院、石鼓书院之类儒学教育机构个影响下，搭湖湘本地文化结合，立在湘江流域出现个一种乡土文化. 迭个文化立在清朝后半段达到自家个高峰，出现曾国藩、左宗棠、毛泽东等人物，湖湘文化欢喜实用性，弗欢喜空谈，搭同辰光吴越地区个乾嘉文人区别是老大个.
邦德溪战役
邦德溪战役（英语：Battle of Bound Brook），是美国独立战争拉1777年个一场战役，发生拉今朝新泽西州邦德溪行政区.
1777年4月，新泽西州个粮草战争随着北美入春而步向尾声. 4月12号晚，查尔斯·康沃利斯率领英国大军离开不伦瑞克市个过冬营地，拉13号早上突袭并击溃驻扎拉新泽西邦德溪个大陆军前哨，更几乎俘虏本杰明·林肯少将. 弥敦内尔·格连闻讯后率领大陆军赶往增援，但当时康沃利斯已经开始撤军，双方最后只有零星交火.
轩辕宫正殿
轩辕宫始建年代弗详，伊最初为祭祀伍子胥个祠庙. 南宋绍兴年间重修，并更名胥王庙.
广博仙人
广博仙人（天城体：व्यास vyāsa，音译为毗耶娑）是著名个仙人，被认为是《往世书》个作者，并奈最原始个吠陀经编撰出四大部. 也有讲法称伊是大史诗《摩诃婆罗多》个作者. 但没证据可证明伊曾真实存在过. 拉梵语中，“毗耶娑”个字面意思是“分开者”，一些学者据此推断，迭一名称实际上只是“编写者”个意思，而典籍本身是由印度各地诸多弗同个作者分别编写而成.
部落
部落是一种社群，由两个或以上个氏族组成. 有个部落拉氏族之上还有中间环节胞族. 大体来讲，一般认为渠个成员为同一祖先个后裔. 渠拉通常占据拉一特定地理区域，拥有文化、宗教、语言搭子价值观上个同质性，外加拉政治上由一头目或首领统一领导.
象山县
象山县是宁波市下个一个县，渠来了只东海旁边个半岛，箇里人老早以抓鱼为生，有交关完善个渔业产业集群，是只全国综合实力百强县，人口54.17万人.
象山三面是海，北面搭鄞州区、奉化市遥望，境内顶高点有810米，因为平原少搭弗均匀，有句老闲话称象山地形叫“上八万（亩）”搭“下八万（亩）”.
亚历山大·费奥多罗维奇·克伦斯基
亚历山大·费奥多罗维奇·克伦斯基（俄语：Алекса́ндр Фёдорович Ке́ренский，1881年5月4号－1970年6月11号），俄罗斯政治人物、革命家，拉1917年俄国革命中扮演重要角色. 渠领导个二月革命推翻了沙皇的统治，拉新政府中渠任政府总理，1917年11月，渠个政府被布尔什维克发起个十月革命推翻.
第一代康沃利斯侯爵查尔斯·康沃利斯
第一代康沃利斯侯爵查尔斯·康沃利斯，KG，PC（Charles Cornwallis, 1st Marquess Cornwallis，1738年12月31号－1805年10月5号），英国军人、殖民地官员搭政治家，美国独立战争期间拉1778年到1781年出任北美英军副总司令，任内拉1781年10月约克镇围城战役大败后率大军投降.
太阁立志传（游戏）
《太阁立志传》（日语：太閤立志伝）是一款由光荣公司制作搭发行个角色扮演类游戏. 本游戏最初于1992年拉PC-98发行，游戏后移植到Mega Drive搭超级任天堂等平台.
北开普省
北开普省（南非语：Noord-Kaap，英语：Northern Cape），是南非九个省之一，前身是开普省. 该省搭南非个其中两个邻国——纳米比亚搭子博茨瓦纳接壤. 面积361,830平方公里（全国第一）.
脓
脓是一种黄色或黄白色液体，是动物身体拉发炎反应中所生成个物质，脓拉周围组织所堆积而成个区域称为脓疮. 迭些液体，是由死亡或存活个白血球细胞所制造.
土耳其咖啡
土耳其咖啡（土耳其语：Türk kahvesi）是一种拥有漫长历史个咖啡饮品，奈研磨到细致成粉个咖啡豆放进咖啡壶内，搭热水烹煮成味道浓烈个咖啡. 土耳其咖啡个冲调手法并非土耳其仅有，拉邻近个中东国家，如叙利亚、黎巴嫩、伊朗，以至曾经被奥斯曼帝国所统治过个东南欧诸国，像是希腊、塞尔维亚搭波斯尼亚也普遍盛行土耳其咖啡个冲调方式.
化合价
化合价（英语：Valence）是由一定元素个原子构成个化学键个数量. 一个原子是由原子核搭外围个电子构成个，电子拉原子核外围是分层运动个，化合物个各个原子是以搭化合价同样多个化合键互相连接拉一道个. 元素周围个价电子形成价键，单价原子可以形成一个共价键，双价原子可形成两个σ键或一个σ键加一个π键.
自贡市
自贡市是中华人民共和国四川省下辖个地级市，来勒四川省中部偏南. 市境东临泸州市，南接宜宾市，西邻乐山市，北界内江市. 地处四川盆地南部低山丘陵区，沱江纵贯市境东部，于东南部与釜溪河汇合，岷江支流越溪河流经西部. 总面积4,372平方公里，人口277.02万.
亚历山大个区利罗
区利罗一世（Cyrillus Alexandrinus，376年－444年6月27号），又译作亚历山大个西里尔，天主教译为圣济利禄，于412年-444年间拉罗马帝国统治下个埃及亚历山大城任职亚历山大宗主教. 区利罗著作咾多，积极参于当时关于耶稣基督个神性搭人性个争论. 渠是第一次以弗所公会议个关键人物，会议导致聂斯脱里被革除君士坦丁牧首个职务.
秃鹫
秃鹫体长约1.2米，体羽主要黑褐色，飞羽搭尾部黑色更深，领部羽毛淡褐接近白色.
秃鹫头部绒羽，最显著个特征是颈后羽毛稀少或者没羽毛. 因为渠拉吃腐尸辰光，尸体个血会黏着秃鹫头颈上个羽毛，但迭些位置清洁弗到个.
太阁立志传II
《太阁立志传II》（日语：太閤立志伝II）是一款由光荣公司制作搭发行个角色扮演类游戏. 本游戏最初于1995年3月拉PC-98发行，游戏后移植到PlayStation搭世嘉土星等平台.
恩斯特·海克尔
恩斯特·海因里希·菲利普·奥古斯特·海克尔（Ernst Heinrich Philipp August Haeckel，1834年2月16号－1919年8月9号）生拉波茨坦，拉耶拿卒，德国生物学家、博物学家、哲学家、艺术家，同时也是医生、教授. 海克尔奈查尔斯·罗伯特·达尔文个进化论引入德国并拉此基础上继续完善了人类个进化论理论.
广州地铁13号线
广州地铁13号线是广州地铁个运营中个路线之一，属于城市轨道交通系统. 代表色为橄榄绿. 箇条铁路线路连接起广州市增城区新沙搭广州白云区西部个朝阳.
氢氧化镝
制备
可溶性个镝盐（氯化镝、硝酸镝或者乙酸镝等等）搭过量个氢氧化钠或者氨水个反应可以制得氢氧化镝.
约瑟夫·夫琅和费
约瑟夫·冯·夫琅和费（Joseph von Fraunhofer；1787年3月6号－1826年6月7号），德国物理学家，主要贡献集中拉光学方面.
夫琅和费11岁成为孤儿，拉慕尼黑个一家玻璃作坊当学徒.
亚当斯敦（皮特凯恩群岛）
亚当斯敦（英语：Adamstown），是皮特凯恩群岛上唯一个居民点，因此也自动成为该群岛个首府. 亚当斯敦建立于1790年，垃拉群岛主岛个北部海岸中央，拥有全群岛个全部人口——50人. 虽然如此，亚当斯敦仍然可以接收到电视，并通过卫星连通电话搭因特网.
绵阳市
绵阳市，简称涪或绵，古称涪县、绵州，是中华人民共和国四川省下辖个地级市，来勒四川省北部，是全省第二大城市. 市境东接广元市、南充市，南界遂宁市、德阳市，西邻阿坝州 ，北临甘肃省陇南市. 地处四川盆地西北缘，东南部为川北低山丘陵区，西北部为龙门山及岷山山区. 涪江自西北入境，纵贯全市并流经市区，于东南部出境. 全市总面积2.03万平方公里，人口477.19万.
萨堤尔
萨堤尔（拉丁语：Satyrus、希腊语：Σάτυροι），即羊男，一般被视为是希腊神话里向个潘搭狄俄倪索斯个复合体个精灵. 萨堤尔拥有人类个身体，同时也有部分山羊个特征.
Bainu
Bainu（吴语：“过了好𠲎？”）是一个用蒙古语编写个社交网站. 到2020年，渠拥有约莫40万用户，集中垃拉内蒙古.
2020年8月，南蒙古人权信息中心讲，箇网站已关脱哉，以阻止使用蒙古语言.
南京中国近代史遗址博物馆
南京中国近代史遗址博物馆是来勒中国南京市个长江路292号个一个大型建筑群体，此地来勒明朝辰光是汉王府、来勒清朝辰光是两江总督衙门，后头也成为太平天国天王府个所在，到1912年，成为中华民国临时大总统府，1927年到1937年以及1946年到1948年当中，是中华民国国民政府办公地，1948年5月到1949年4月是中华民国总统府，中华人民共和国成立后，是江苏省人民政府个办公地方. 一直到2003年3月，才对外开放，改成南京中国近代史遗址博物馆. 1982年，此地以太平天国天王府遗址名义成为全国重点保护文物，2004年畀评为国家AAAA级旅游景区.
自由邦省
自由邦省（南非语：Vrystaat，英语：Free State），是南非九个省之一，前身是奥兰治自由邦. 面积129,480平方公里，2001年人口为2,706,776人. 首府搭最大城市布隆方丹.
碳族元素
碳族元素是指元素周期表上第14族（ⅣA族）个元素，垃拉硼族元素搭氮族元素之间. 碳族元素包含碳（C）、硅（Si）、锗（Ge）、锡（Sn）、铅（Pb）、𫓧（Fl），其中碳为典型个非金属元素，硅搭锗为类金属，其余元素则为贫金属. 此外𫓧为人造元素，具极高个放射性. 伊拉垃拉p区.
教宗华伦亭
教宗华伦亭（拉丁语：Valentinus PP.）是827年8月到9月在位个教宗. 前任是教宗安日纳二世，继任是教宗额我略四世. 渠拉意大利罗马出生.
滑板
滑板（Skateboard）是一种体育器材，用来轮滑. 伊通常由经过特殊设计个7层木制胶合板制成，并具有聚氨酯涂层，以确保光滑性搭耐用性，外加下头有得几只轮盘. 2020年东京奥运会滑板也首次作为比赛项目.
杜阿·利帕
杜阿·利帕（吴语好译作杜亚·丽派dú-á lí-p'á. 洋文：Dua Lipa， 英文发音 /ˈduːə ˈliːpə/ DOO-ə LEE-pə, 阿尔巴尼亚文发音 [ˈdua ˈlipa]. 1995年8月22号－），英国歌手搭词曲作家，爷娘是养在拉科索沃个阿尔巴尼亚人.
杜亚·丽派音乐生涯14岁起步，因为邪气欢喜红粉佳人搭妮莉·费塔朵两个歌手唱个歌，翻唱好仔以后传在拉YouTube上向咾乃么出名哉. 2015年，搭华纳音乐签仔合同；弗过多时，便发布个人第一首单曲哉.
杜亚·丽派个女中音音域搭仔受着迪斯科影响个风格是交关有名，广受好评. 得奖、提名也是弗弗少少，包括六趟全英音乐奖、三趟葛莱美奖、两趟MTV全欧音乐大奖、一趟MTV音乐录像带大奖、两趟公告牌音乐奖、一趟全美音乐奖搭仔两趟吉尼斯世界纪录.
地下丝绒
地下丝绒（英语：The Velvet Underground）是一个拉1964年拉纽约由歌手搭吉他手卢·里德，多乐器手约翰·凯尔，吉他手斯特林·莫里森，搭鼓手Angus MacLise（1965年被莫林·塔克替代）组建个美国摇滚乐队. 乐队拉1965到1973年间活跃.
塞斯托-圣乔凡尼
塞斯托-圣乔凡尼（Sesto San Giovanni）是意大利伦巴第政区米兰省中个一个城市，是米兰个经济核心区域.
此地区早拉19世纪就已建成大量工厂，原本属工厂区.
波罗克瓦尼
波罗克瓦尼（Polokwane，前称彼得堡，Pietersburg）是南非个一个城市、自治区搭林波波省个首府. 为南非第十大城市.
德国另类选择
德国另类选择（德语：Alternative für Deutschland，缩写为AfD）是德国个一个右翼民粹主义政党，2013年2月6号拉柏林成立. 该党派怀疑欧洲一体化，并反对欧盟单一货币政策. 该党由经济学家贝恩德·卢克（Bernd Lucke）创立.
抗原
抗原（antigen，缩写Ag）为任何可诱发免疫反应个物质，弗只是从病原体伊搭取得. 一般来讲体内发现分子够大个有机物就有可能作为一个适合个抗原，迭样也就会导致例如过敏等问题.
契丹人
契丹人(Khitan)是东北亚搭内亚过渡区域个古老族群. 立在1500多年之前就开始活动. 立在9世纪崛起，10世纪开始辰光建立大辽国. 一直延续到12世纪上半期. 后势来立在东亚个势力畀女真人个金国攻灭，余部逃脱到内亚塔里木、天山地区，重建大辽，历史浪叫做西辽. 契丹人立在元帝国辰光划分到色目人当中，帮助蒙古人统治中原. 后势来慢慢搭驻防地居民混合，消失. 只有东北亚深处聚居个达斡尔人是伊拉比较明显个后裔.
维戈·莫滕森
小维戈·彼得·莫滕森（英语：Viggo Peter Mortensen, Jr，1958年10月20号－），丹麦裔美国藉男电影演员，拉2003年凭电影《指环王：王者归来》荣获美国演员工会奖最佳电影群体演出奖，拉2007年凭电影《黑幕谜情》获金球奖、奥斯卡金像奖提名、英国独立电影奖（British Independent Film Awards）最佳男主角. 除了专注电影事业，伊也是作家（诗人）、摄影师、画师.
钱王祠
钱王祠是来勒浙江省杭州市西湖东岸个柳浪闻莺公园之内个建筑物，修造个目的是纪念五代十国辰光统治吴越地区个钱氏家族. 此地个建筑始建于北宋熙宁十年（1077年），一共供奉钱氏三世五代国王，原先叫做表忠观，清朝之后以后则通称为钱王祠. 1957年被列为杭州市文物保护单位，文革当中畀毁脱. 2003年重修，占地11300平方米，建筑面积4600平方米. 2003年重新被认定成杭州市文物保护单位.
阿多尼斯
阿多尼斯（Adonis）是希腊神话中掌管每年植物死而复生个一位交关俊美个神. 渠本来是黎巴嫩地区个一个神，后来被纳入了希腊神话，但始终保持了其中东闪族个来源. 渠是欧洲古代时期最复杂个一个神，有多重角色，拉古代希腊宗教中始终有交关多弗同个学者讨论搭研究渠个意义搭作用.
否决权
否决权（Veto），指政治上一种片面否定决策或决议个权力，尤其是立法. 否决权最早出现拉古罗马，当时称“intercessio”，拉罗马个保民官为保护民众权益，有权否决元老院所通过个立法或官员命令.
保俶塔
保俶塔(吴拼：Pau-Shiuk Thaeh），是浙江省杭州市西湖北面，宝石山丄个一处古迹. 别名宝石塔. 座宝塔历史邪气悠久，听讲是吴越国王太后保佑钱弘俶修造个佛教建筑. 弗过后首来慢慢然有损毁，到1930年代，浙江当地乡绅重新修造，1997年貤有加固. 塔面上向有铭文：【宝石山高六十三丈，周一十三里. 钱武肃王封寿星宝石山，罗隐为之记】.
鱼珠站
鱼珠站是广州地铁5号线搭13号线个换乘车站，也是13号线目前个西端终点站. 车站垃拉黄埔区鱼珠街道黄埔大道支路茅岗立交南侧鱼茅路个地底.
加速度
加速度是物理学中个一个物理量，是一个矢量，主要应用勒经典物理当中，一般用字母a 表示，勒国际单位制中个单位为米每二次方秒（m / s 2 ）. 加速度是速度矢量对于时间个变化率，描述速度个方向搭大小变化个快慢 .
沃纳·冯·布劳恩
沃纳·马格努斯·马克西米利安·冯·布劳恩（德语：Wernher Magnus Maximilian Freiherr von Braun，1912年3月23号－1977年6月16号），德国搭美国火箭专家，二十世纪航天事业个先驱之一. 曾是纳粹德国著名个V2火箭个总设计师，二战结束后，美国奈渠搭渠个设计小组带到美国. 移居美国后，冯·布劳恩任美国国家航空航天局个空间研究开发项目个主设计师，主持设计了阿波罗4号个运载火箭土星5号.
加速度
拉经典力学中，牛顿第二定律说明了力托加速度成正比，箇定律又叫作“加速度定律”. 假设施加拉物体个合外力为零，各加速度为零，速度为常数，由于动量是质量搭速度个乘积，所以动量守恒. 拉电动力学里，呈加速度运动个带电粒子会发射电磁辐射.
太阁立志传III
《太阁立志传II》（日语：太閤立志伝III）是一款由光荣公司制作搭发行个角色扮演类游戏. 本游戏最初于1999年3月拉Windows发行，游戏后移植到PlayStation平台. 本游戏于1999年8月19号拉日本地区PlayStation发行.
圣海伦火山
圣海伦火山（英语：Mount St. Helens）是一座活火山，垃拉美国太平洋西北区华盛顿州个斯卡梅尼亚县，西雅图市以南154公里，波特兰市东北85公里处，是喀斯喀特山脉个一部分. 山个名称来自英国外交官圣海伦勋爵，渠是18世纪对此地进行勘测个探险家乔治·温哥华个朋友.
休·杰克曼
right|thumb|162px 休·杰克曼(Hugh Jackman)——是澳大利亚个影星. <P> 2008年伊搭仔Nicole Kidman 勒影片—— 澳大利亚里向合演 第二次世界大战个辰光日本飞机来轰炸澳大利亚个交关爱搭恨事体.
氮族元素
氮族元素是指元素周期表上第15族（ⅤA族）个元素，垃拉碳族元素搭氧族元素之间. 氮族元素包含氮（N）、磷（P）、砷（As）、锑（Sb）、铋（Bi）、镆（Mc），其中氮搭磷为典型个非金属元素，砷搭锑为类金属，铋搭镆则为贫金属. 此外镆为人造元素，具极高个放射性. 拉标准状况下，除氮单质为气体外，其他元素个单质侪是固体.
克奇坎
克奇坎（英语：Ketchikan，特林吉特语：Kichx̱áan），是美国阿拉斯加州克奇坎门自治市镇下属个一座城市，为阿拉斯加州最靠东南个城市. 根据2010年美国人口普查，该市有人口8,050人，为阿拉斯加州人口第六多个城市.
地理位置
地理位置是指地球表面某一事物搭其它事物间个空间关系. 地理位置是地理事物个特殊属性，是地理事物个标志之一. 任何地理事物个地理位置都是勒一定个参照系中识别个，当参照系改变时，渠个含义会受到改变，因此地理学上有数理地理位置、经济地理位置、自然地理位置、政治地理位置等概念.
絕對位置與相對位置
表達一物个地理位置有多種方式，地理學上大約可以絕對位置與相對位置這兩類作為標示分類：
北京太庙
北京太庙是来勒天安门东面，紫禁城东南面个一个大型建筑群体，也是明朝搭清朝辰光皇帝祭祀自家祖宗个家庙. 现在是北京市劳动人民文化宫.
兵房
兵房镇（兵房，本地话：），中华人民共和国江苏省南通市如东县下头个一个镇. 面积99.44平方公里，人口66881人（2004年底）. 箇个落场取名字叫“兵房”，是因为民国初期有过盐警勒箇落场建营房. 古时箇个落场是一片汪洋大海，后来子逐点海朝后退仔纔好种田.
语言
箇个地区是勒长江以北少数讲吴语个地方之一，该地方讲个吴语是太湖片沙地话.
经济
主要是农业，必过近个几年私营经济也蛮活跃.
人口
基本浪是汉族.
教育
境内有弗少学堂，教育质量优良.
太阁立志传IV
《太阁立志传IV》（日语：太閤立志伝IV）是一款由光荣公司制作搭发行个角色扮演类游戏. 本游戏最初于2001年6月拉Windows发行，游戏后移植到PlayStation2搭PSP平台.
妮可·基德曼
left|thumb|162px thumb|162px
Nicole Kidman——是澳大利亚顶顶大名个影星，伊 1967年6月20号生. 澳大利亚人交关欢喜伊. <P> 2008年伊搭仔Hugh Jackman 勒影片—— 澳大利亚里向合演第二次世界大战个辰光日本飞机来轰炸澳大利亚个交关爱搭恨事体.
Blogger
Blogger.com是由Pyra Labs公司创立，是乃朝全球用户数量最多个个人网志服务提供商. Pyra Labs搭Blogger.com侪被Google公司收购，成为伊旗下个一项服务内容.
整合规范文档
整合规范文档（德语：Gemeinsame Normdatei，英语：Integrated Authority File，简称GND）是一种国际性个规范控制，可用拉组织个人姓名搭主题栏目，整合图书馆目录. 图书馆用迭种方式进行文档管理，但渠也越来越多地被档案馆搭博物馆采用.
前卫摇滚
前卫摇滚（英语：progressive rock），简称为prog，有辰光被称为艺术摇滚或古典摇滚或交响摇滚，是拉1960年晚期兴起个摇滚乐分支之一，伊个内涵十分复杂外加吸纳咾多别样乐派精神，因此并弗能明确个定义出伊个精确范围. 前卫摇滚最热门最颠峰个时期是拉1970年代的早期，并继续流传到今朝.
南海神庙站
南海神庙站是广州地铁13号线个其中一个车站，垃拉黄埔区黄埔东路搭电厂西路口南边个地底，邻近南海神庙，搭子BRT南海神庙站.
金山园区站
金山园区站，原站名為阮巷站，垃拉上海市金山区漕泾镇天工路，为沪杭铁路金山支线上个一个车站. 浦东线勒拉箇面同金山支线交汇.
瑞尼尔山
瑞尼尔山（英语：Mount Rainier），也叫塔科马山（Mount Tacoma）或塔和马山（Mount Tahoma），是一座活火山，属于层状火山，垃拉美国华盛顿州个皮尔斯县境内，也垃拉西雅图东南方54英里（87公里）处.
瑞典语维基百科
瑞典语维基百科（瑞典语：Svenskspråkiga Wikipedia）是维基百科协作计划个瑞典语版本，由非营利组织──维基媒体基金会维持负责. 乃朝是各语言维基百科计划中，规模排名第3（依条目量计算）个维基百科. 计划开始于2001年5月，是维基百科第四早个语言版本，次于英语、德语及加泰罗尼亚语版本.
帆船
帆船是船个一种，简单个定义是以任何材料来操纵风力让船航行的，就叫做帆船.
上述个材料也就是指帆船个“帆”；或是可称为“风帆”. 风帆通常是相当柔软个材质，当有风正对着风帆辰光，造成了受风面搭背风面气压个落差，因此产生强大个推力，风帆会被拉扯向低压个一边，当帆船需要转向辰光，可以透过船骨搭船舷来控制侧面个力量，让船身稍微倾斜来控制方向.
奥多亚塞
奥多亚塞（Odoacer，也作Odovacar；435年－493年）是意大利个第一个日耳曼蛮族国王（476年～493年在位）.
奥多亚塞早年参加罗马军队. 475年渠率众反叛篡夺者欧瑞斯特. 476年被军队拥为王. 迭一年传统上被认为是西罗马帝国灭亡个标志.
小羊驼
小羊驼（Vicugna vicugna）主要拉南美洲安第斯山脉中段个半干旱草原栖息，外形咾像骆驼，但没驼峰，身体细长，头小，尾短，腿搭颈侪咾长，耳朵长而尖. 上体皮毛浅褐色发亮，下体带白色，颈基部有一撮灰白色长毛.
姆邦贝拉
姆邦贝拉（南非语：Mbombela，英语：Mbombela）前称内尔斯普雷特（南非语：Nelspruit，英语：Nelspruit），是南非东北部一个城市. 渠为普马兰加省个首府. 姆邦贝拉垃拉鳄鱼河畔，莫桑比克边境以西约110公里（68英里）处，约翰内斯堡以东330公里（210英里），斯威士兰边境以北约82公里（51英里）.
金格·莱恩哈特
金格·莱恩哈特（法语：Jean Reinhardt 1910年1月23号－1953年5月16号）拉比利时出生个罗姆尼人爵士吉他手搭作曲家，是欧洲爵士乐首个天才人物，至今仍拉欧洲爵士乐坛享有崇高地位. 伊搭斯特凡·格拉佩利一道拉巴黎组建了欧洲最早个爵士乐队.
第一代开尔文男爵威廉·汤姆森
威廉·汤姆森，第一代开尔文男爵（William Thomson, 1st Baron Kelvin，1824年6月26号－1907年12月17号），即开尔文勋爵（Lord Kelvin），拉北爱尔兰出生个英国数学物理学家、工程师，也是热力学温标（绝对温标）个发明人，被称为热力学之父. 渠拉格拉斯哥大学辰光搭休‧布来克本进行了密切个合作，研究了电学个数学分析、奈第一搭第二热力学定律公式化，搭奈各门新兴物理学科统一成现代形式.
人民行动党
人民行动党（英语：People's Action Party，缩写为PAP）是新加坡独立至今个唯一执政党，1959年至1963年勒英联邦新加坡自治邦，搭1963年至1965年勒马来西亚联邦新加坡州执政，自1965年勒新加坡共和国执政至今.
耶路撒冷圣殿
圣殿（希伯来语：בית המקדש‬‎），是古代以色列人最高个祭祀场所. 拉圣殿建成以前，以色列人拉会幕中进行祭祀. 直到圣殿建成，圣殿随即成为敬奉上帝个崇拜场所，也成了以色列民族个象征.
吕良伟
吕良伟（Ray Lui Leung-Wai）是香港个电影演员，1956年12月22号生勒越南，12岁辰光随家逃难来香港，20岁出头拍电影，一脚拍出250部，90年代末脚就息影哉.
甲醛
甲醛（英语：Formaldehyde），化学式HCHO，质量30.03，又称蚁醛，天然存在个有机化合物. 无色个刺激性气体，对人眼、鼻等有刺激作用. 体积百分比40%个甲醛水溶液称100%福尔马林（Formalin）. 气体相对密度1.067（空气=1），液体密度0.815g/cm³（-20℃）. 伊主要用来生产工业树脂，例如刨花板搭涂料.
宝石山
宝石山（吴拼：Pau-Zak Sae），是浙江省杭州市西湖北许个一处山峦. 南面挨牢著西里湖、搭孤山呼应. 山体高度78米，色彩鲜红. 日头照在上头个辰光，便搭流霞一色，好眙险，盖咾得名宝石山. 保叔塔在宝石山山顶，立在上头好眺望白堤.
氢氧化钬
氢氧化钬是镧系元素钬个氢氧化物，化学式为Ho(OH)3，分子量215.954，弗溶勒水. 渠热分解个产物是氧化钬（Ho2O3）.
制备
可溶性个钬盐（氯化钬、硝酸钬等等）搭过量个氢氧化钠或者氨水个反应可以制得氢氧化钬.
文瑾莹
thumb|right|文瑾莹 (2010) 文瑾瑩（朝鲜︰문근영），是大韩民国光州人，1987年5月6号生. 2005年来光州国际高等学校毕业，后来读成均馆大学. <P>乃歇渠是女演员、模特儿，演《蓝色生死恋》、《我个小小新娘》 红起来，韩国人交关喜欢渠. 渠有个绰号是——「国民个阿妹」.
曹州府
曹州府，是18世纪到20世纪初，在拉东亚大一统帝国当中个一个行政单位. 具体位置在拉乃朝个山东省菏泽市.
兴废
雍正十三年（1735年），清帝国拿老早畀兖州府管辖个散州曹州升格，变成功一个府，治所摆在菏泽县（山东省菏泽市），属山东省.
曹州府下头个管辖范围，包括范县，郓城、巨野、单县、鄄城、菏泽、定陶、曹县、成武.
同治四年（1865年），黄泛区个捻匪在拉此地杀脱蒙古亲王僧格林沁.
光绪廿三年（1897年）又在此爆发曹州教案.
中华民国成立之后调整区划，乃么曹州府在拉1913年废脱.
梅富根
梅富根（英语：Mahikeng，2010年2月以前为Mafikeng），旧称马弗京（Mafeking），“亲善之城”（The City of Goodwill），为南非西北省个省会.
乔治·温哥华
乔治·温哥华（英语：George Vancouver，1757年6月22号－1798年5月12号），英国皇家海军军官. 以渠对北美太平洋海岸（即乃朝加拿大不列颠哥伦比亚省搭美国华盛顿、俄勒冈搭阿拉斯加州对出海岸）个勘测活动而出名.
大王基站
大王基站垃拉无锡市滨湖区梁溪路搭孙蒋路交叉口，沿梁溪路布置，为地下两层岛式车站.
威斯敏斯特
威斯敏斯特城（英语：City of Westminster）是英国大伦敦地区辖下个自治市. 威斯敏斯特城个土地向东毗邻古老个伦敦市，向西则是肯辛顿-車路士区，而南边个边界即是泰晤士河.
太阁立志传V
《太阁立志传V》（日语：太閤立志伝V）是一款由光荣公司制作搭发行个角色扮演类游戏. 本游戏最初拉2004年3月拉Windows发行，游戏后移植到PlayStation2搭PSP平台. 本游戏于2004年8月26号拉日本地区PlayStation2发行.
药用鼠尾草
药用鼠尾草（学名：Salvia officinalis），《中国植物志》作“撒尔维亚”，是唇形科鼠尾草属个一种芳香性植物. 常绿性小型亚灌木，有木质茎，叶子灰绿色，花蓝色到蓝紫色.
雾都魔堡
雾都魔堡（挪威语：Dimmu Borgir）是挪威交响黑金属乐团，1993年拉奥斯陆成立. 乐团个名字取自冰岛北部著名景点黑色城堡，拉冰岛语搭古诺尔斯语个意思是“黑雾城市”或是“黑暗堡垒”. 该地是一处弗规则形状个熔岩地带，外加常有浓雾聚拢.
贝叶挂毯
贝叶挂毯（法语：Tapisserie de Bayeux），也译作巴约挂毯，又称作玛蒂尔德女王（法语：tapisserie de la reine Mathilde），创作于11世纪. 贝叶挂毯长70米，宽0.5米，而乃朝只存62米. 挂毯上共出现623个人物，55只狗，202只战马，49棵树，41艘船，超过500只鸟搭龙等生物，约2000个拉丁文字，描述了整个黑斯廷斯战役个前后过程，其中包括1066年4月出现拉天空中个哈雷彗星.
夏园站
夏园站是广州地铁13号线个其中一个车站，也是未来搭广州地铁5号线个其中一个换乘站. 垃拉黄埔区黄埔东路夏园东路口个地底，邻近BRT夏园站.
Ubuntu
Ubuntu是以桌面应用为主个Linux发行版，Ubuntu由Canonical公司发布，渠拉提供商业支持. 渠是基于自由软件，名称来自非洲南部祖鲁语或科萨语个“ubuntu”一词（译为乌班图），意思是“人性”、“我个存在是因为大家个存在”，是非洲传统个一种价值观.
广州天河1·11驾车撞人事件
广州天河1·11驾车撞人事件，又叫广州天河驾车撞人事件，指个是勒拉2023年1月11号17点25分左右，勒拉中国广东省广州市天河区天河路、体育东路、天河南二路伊面一圈发生个一桩汽车多次故意撞人个事体. 事体正好碰着下班夜高峰，到1月11号夜头个辰光，已经造成5死13伤.
背景
事发个地方，天河区天河路附近，是广州蛮繁忙个商业区. 事发个辰光亦正好是下班夜高峰，人搭车侪蛮狭个.
死伤顶顶严重个天河路-体育东路路口一直讲是“广州顶顶繁忙个四岔路口”，斑马线两面是万菱汇搭正佳广场两個商场. 广州市政府勒拉2004年个辰光就计划拉此里起個过街隧道，连络路口附近个购物中心搭体育中心、石牌桥两個地铁站 ；必过箇个项目到最近纔开始实施，2021年开造.
事发经过
肇事车辆至少撞6趟.
17点25分前后，肇事车子从天河路小转弯转进体育东路，箇段辰光撞翻搭压过多位正勒拉过马路个人；开进体育东路以后，伊勒拉天河南一路口撞翻一個人；再回到伊头一趟撞人个路口，貤撞翻几個人；伊向东开进天河路，勒拉BRT石牌桥站附近撞翻几個外卖骑手搭踏脚踏车个人，箇个辰光警车已经跟拉伊屁股后头哉；伊后些来两趟小转弯分别开进天河东路、天河南二路，勒拉天河东路天河南二路路口貤撞翻一個人；开到天河南二路体育东路路口个辰光，因为箇个路口畀摆拉路上个多部脚踏车拿路封脱，伊撞拉一位想拦脱、踏摩托车个交警身浪. 车子阿末开浪机动车道搭非机动车道当中个隔离栏，停仔下来.
交通秩序
高德地图个实时路况显示，到1月11日18点30分，正佳广场附近个路还是堵唻要命. 19点20分，现场个交通秩序基本恢复.
死伤者
广州警方勒拉1月11号夜头19点36分发通告，事故已经造成5死13伤. 死个人当中，顶小个只有6岁.
调查
广州警方勒拉1月11号夜头19点36分发布通告，犯事个司机温某（男，22岁，广东揭阳人）已经畀警方控制，事故正勒拉进一步调查处理当中.
《红星新闻》联系到肇事者个爷. 伊讲差弗多中午12点个辰光，肇事者讲要出去寻朋友，就开车子跑哉.
1月14号夜头，广州市人民检察院发布通告，“广州天河『1·11』驾车撞人案”个犯罪嫌疑人温某，涉嫌“以危险方法危害公共安全罪”，畀批准抓脱.
艾尔·卡彭
阿尔方斯·加布里埃尔·卡彭（英语：Alphonse Gabriel Capone；1899年1月17号－1947年1月25号），绰号疤面（英语：Scarface），是一名美国黑帮成员，渠拉禁酒时期获得名气，成为芝加哥犯罪集团联合创始人搭老大. 卡彭作为黑帮老大个7年统治，拉渠33岁箇年结束.
碳酸锂
碳酸锂是一种无机化合物，化学式Li2CO3，渠是白色个粉末，水合物弗存在，微溶勒水.
高句丽
高句丽（韩文：고구려）是东北亚立在中世开始辰光存在个有力古国. 迭个国家个建立者是高句丽人. 国家也因此得名. 高句丽立在3世纪挨末阶段崛起. 立在中原地区大乱个魏晋南北朝，成功获得对东北亚个霸权并渗透到朝鲜半岛，后势来搭半岛高头个百济国、新罗国对峙，迭个辰光也叫做朝鲜三国时代. 高句丽开始辰光个首都立在丸都山城，后势来迁徙到平壤. 隋帝国建立之后，对迭个东北亚强权邪气弗中意，要拿伊灭脱，引发隋炀帝杨广三征高丽，弗过侪失败. 一直到唐帝国建立之后蛮长辰光，才利用高句丽立在朝鲜半岛高头个失败趁虚攻入，搭新罗一道灭脱迭个国家. 高句丽后人有定居朝鲜个，也有继续立在北方活动个. 8世纪建立个渤海国贵族，就有蛮多是高句丽人.
当今争议
因为高句丽早期个活动范围立在乃朝中华人民共和国吉林省，所以，交关中国历史学者根绝迭个声称高句丽是中国历史个一部分. 此外，北朝鲜也因为自家个历史原因，一直鼓吹高句丽才是朝鲜三国辰光个正统.
工人党（新加坡）
该党是乃朝新加坡最大个反对党，但渠勒新加坡个影响力远不及执政党人民行动党. 乃朝，该党勒国会个87个选举席位搭3个非选区议席中占有9席.
发现号（三桅船）
发现号（英语：RRS Discovery） 是英国最后一艘传统木制三桅船. “发现号”专为南极科考建造，并拉1901年正式下水. 1901年-1904年，英国探险家罗伯特·斯科特搭欧内斯特·沙克尔顿等科考人员乘坐该船完成了“发现号远征”.
B-52同温层堡垒轰炸机
B-52“同温层堡垒”（英语：B-52 Stratofortress）是美国波音飞机公司研制个八发动机远程战略轰炸机，用来替换B-36和平缔造者轰炸机执行战略轰炸任务. 1948年提出设计方案，1952年第一架原型机首飞，1955年批量生产型开始交付使用，先后发展了B-52A、B、C、D、E、F、G、H等8种型别.
三国志12
《三国志12》（三國志12）是日本公司光荣特库摩游戏制作搭发行个一款PC电子游戏，是三国志系列个第12作.
海市蜃楼
海市蜃楼（又称“蜃气楼”、“蜃楼”、“蜃景”、“蜃气楼台”、“海市”等）是自然发生个光学现象，伊奈光线偏折而拉遥远个距离或天空中生成虚像. 拉大气科学中称为蜃景. 古人认为是蜃吐出个气息.
英文中个迭个字源自拉丁文个mirare，再经由法文个mirage而来，意思是“看得到个奇景”，也就是海市蜃楼. 迭搭“mirror”（镜子）搭“to admire”（欣赏）有得相同个字根.
彼得马里茨堡
彼得马里茨堡（英文：Pietermaritzburg）是南非夸祖鲁-纳塔尔省个首府，垃拉南非东部，人口为223,519人，主要语言为英语搭祖鲁语，还有少部分南非荷兰语搭科萨语，拥有彼得马里茨堡机场.
阿尔比
阿尔比（法语：Albi），法国南部城市，奥克西塔尼大区塔恩省个一个市镇，也是该省个省会搭人口最多个城市，下辖阿尔比区. 阿尔比垃拉塔恩省中部，渠个市镇面积为44.26平方公里，2016年人口数量为49,024.
讨伐体制乐团
讨伐体制乐团（Rage Against the Machine）是美国个一个重金属（另类金属、另类摇滚、饶舌金属）乐团，创办于1991年个加州. 成立以来，该乐团阵容有些改变，乃朝乐团主要成员有主唱扎克·德·拉·罗查、吉他手汤姆·莫雷洛、贝斯手蒂姆·科姆佛德搭鼓手个布拉德添·威尔克.
梁溪大桥站
梁溪大桥站垃拉无锡市梁溪区梁溪大桥搭五爱路路口下方，沿五爱路南北向布置，为地下二层岛式车站.
岳不群
岳不群是吳越小说家金庸写个《笑傲江湖》当中个一个主要人物. 迭个人，是小说主要角色——令狐冲个师父，也是华山派掌门搭宁中则个老公. 伊有一个独生女，名字叫做岳灵珊. 岳不群是华山派气宗个传人，立在华山派内部斗争之后，接管华山派. 伊个武功是一流个，也经常摆出一副儒生个样范，所以又畀尊称叫做君子剑.
威廉·梅克比斯·薩克雷
威廉·梅克比斯·萨克雷（William Makepeace Thackeray，1811年7月18号－1863年12月24号）是一位搭狄更斯齐名个维多利亚时代个英国小说家. 最著名个作品是《浮华世界》（又译《名利场》），此外还有《潘丹尼斯》等.
岳不群
后期个变态
岳不群立在开始辰光并嘸后势来个野心，弗过，因为想光大华山派，立在收揽林平之之后，慢慢对辟邪剑法有兴趣哉. 等伊拿到辟邪剑谱之后，就自家狠心自宫，开始修炼. 并练成剑法，拿嵩山派个五岳剑派盟主左冷禅做脱，自家成为五岳剑派个掌门. 弗过，因为修炼迭个剑谱，伊个性格更加变态猥琐，个当中，还故意利用自家个女儿岳灵珊，并迫害老早个大徒弟令狐冲，最后，立在陷害令狐冲搭任盈盈个辰光，畀恒山派个女尼伊琳杀脱.
基里尔（莫斯科牧首）
基里尔（俄语：Кири́лл，古教会斯拉夫语：Ст҃ѣ́йшїй патрїа́рхъ кѷрі́ллъ，俗名弗拉基米尔·米哈伊洛维奇·根季亚耶夫，俄语：Владимир Михайлович Гундяев，1946年11月20号－）是现任莫斯科搭全俄罗斯牧首（第16任），就是俄罗斯正教会个主教长. 伊拉1946年11月20号拉列宁格勒出生. 父亲米哈伊尔、祖父瓦西里侪是神父，伊个母亲则是一名德语教师.
民主行动党（马来西亚）
民主行动党，简称行动党（英语：Democratic Action Party，简称DAP；马来语：Parti Tindakan Demokratik），是马来西亚政党，乃朝是国会主要反对党之一，也是槟城州个执政党.
克里斯·马丁
克里斯托弗·安东尼·约翰·“克里斯”·马丁（英语：Christopher Anthony John "Chris" Martin，1977年3月2号－）出生拉英格兰德文郡，是酷玩乐团（Coldplay）个主唱、吉他手搭钢琴手. 渠个音域介拉中音搭高音之间，外加经常使用假声（falsetto）.
葛岭
葛岭(吴拼：Koeh Lieng），是浙江省杭州市西湖北面个一处山峦. 南面挨牢著西里湖、东面是宝石山.
典故
听讲，东进辰光吴越士族葛洪在此地炼丹，因此得名葛岭. 玱朞，葛老仙炼丹个场许有抱朴道院. 是西湖周边唯一遗留个一座道教重要庙宇.
靴
靴是一种鞋类，着拉脚上并最少掩盖脚掌、足踝，可伸展到小腿甚至膝盖. 靴可有各种弗同个高度、颜色、物料搭样式，大部分有明显个鞋跟. 靴原是一种为工作而设个鞋类.
布兰普顿
布兰普顿（英语：Brampton）是加拿大安大略省个一个城市. 布兰普顿为皮尔区行政中心. 布兰普顿为大多伦多地区第3大城市，也是加拿大第11大城市. 该市总面积266.71 km2(103.0 sq mi)，总人口433,806.
Linux发行版
Linux 发行版（英语：Linux distribution，也被叫做GNU/Linux 发行版），为一般用户预先集成好个Linux操作系统搭各种应用软件. 一般用户弗需要重新编译，拉直接安装之后，只需要小幅度更改设置就可以使用，通常以软件包管理系统来进行应用软件个管理. Linux发行版通常包含了包括桌面环境、办公包、媒体播放器、数据库等应用软件. 箇些操作系统通常由Linux内核、搭子来自GNU计划个大量个函数库，搭基于X Window个图形界面.
渤海国
渤海国（698年—926年）是中世辰光立在东北亚存在个君主制度国家. 迭个国家是当地土著靺鞨人搭高句丽人一道建立个. 渤海国制度高头融合东北亚搭中原个特点，设置五个首都，同时立在文化层面搭唐朝有亲密联系. 9世纪后，渤海国受到崛起个契丹人个影响搭压迫，引发战争，最后到926年王国.
杰克盒子
杰克盒子是美国快餐连锁. 渠拉1951年成立. 总部拉拉加利福尼亚. 该连锁店有2,200个店面，主要拉美国西海岸开设.
该店个产品主要有鸡肉粒、炸薯条、汉堡搭芝士汉堡三明治搭仔各种国际主题食品，例如炸玉米饼搭蛋卷.
热机
热机，或称热引擎（英语：heat engine），是能够奈热源提供个一部分热量转化成为对外输出个机械能个机器. 热机对外输出个机械能称为“输出功”. 热机个工作模式一般可以简化为热力学循环个模型，热机个种类也按背后弗同个热学模型命名，比如卡诺热机、迪塞尔热机等等.
亚瑟·查理斯·克拉克
亚瑟·查理斯·克拉克爵士，CBE（Sir Arthur Charles Clarke，1917年12月16号－2008年3月19号），是英国作家、发明家，尤其以撰写科幻小说闻名. 渠托艾萨克·阿西莫夫、罗伯特·海因莱茵并称为二十世纪三大科幻小说家.
艾米·亚当斯
艾米·亚当斯（英语：Amy Adams，本名英语：Amy Lou Adams，1974年8月20号－）是一位美国女演员. 渠曾以《六月虫》（Junebug）夺得广播影评人协会最佳女配角，搭子奥斯卡最佳女配角奖提名. 也曾以《魔法奇缘》获得金球奖最佳女主角个提名. 并于2013年个《超人：钢铁之躯》中饰演露薏丝·莲恩，同年个《美国骗局》赢得金球奖音乐喜剧类最佳女主角奖，搭子奥斯卡最佳女主角提名.
执事（基督教）
执事，执掌事务或供使唤差遣个人. 被西方宗教借词辰光也叫助祭（英语：deacon，其任职身份称为diaconate），属于基督教神职之一，伊个词源于希腊语个“diakonos”（帮手之义）. 拉中国天主教一般被称作执事或六品.
上马墩站
上马墩站垃拉无锡市梁溪区上马墩路搭振奋路交叉口，为无锡地铁2号线个车站.
金中都
金中都是东北亚女真王国金国立在完颜亮时代确定个首都. 具体位置立在乃朝北京市西南面. 1214年，金宣宗离开中都，1215年，中都畀蒙古人攻克，并遭到毁灭.
樟木头站
樟木头站垃拉中国广东省东莞市樟木头镇，为广深铁路搭京九铁路个客货运三等站，乃朝由广州铁路（集团）公司（简称广铁）广深铁路股份有限公司管辖.
威福·伯明莱
安托尼·威福·伯明莱（英语：Anthony Wilford Brimley，1934年9月27号－），常称作“威福·伯明莱”，是一位美国演员. 渠曾参演过多部知名作品，如1979年电影《中国综合症》、1982年电影《突变第三型》，1984年电影《天生好手》、1985年电影《魔茧》、1993年电影《黑色豪门企业》等.
金来沅
金来沅 (朝鲜文︰김래원)——大韩民国江原道人、演员，养拉1981年3月19号. 演出《我个小小新娘》 出仔名，韩国人交关欢喜渠.
氢氧化铒
氢氧化铒是镧系元素铒个氢氧化物，化学式为Er(OH)3，分子量218.283，弗溶勒水.
制备
可溶性个铒盐（氯化铒、硝酸铒等等）搭过量个氢氧化钠或者氨水个反应可以制得氢氧化铒.
岳灵珊
岳灵珊是吴越小说家金庸作品《笑傲江湖》当中个主要人物之一. 伊是华山派掌门岳不群搭宁中则个女儿. 从小搭令狐冲长大，对令狐冲有感情. 弗过，到后势来移情别恋，欢喜上林平之，并搭林平之结婚. 迭个事体，让令狐冲邪气伤心难过，并成为小说后势来蛮多章节个桥段. 弗过，因为林平之为报屋里个灭门家仇，得到辟邪剑谱之后，立在结婚之前就自家自宫. 所以，岳灵珊并嘸有搭林平之实质意义高头个夫妻关系. 立在岳不群挑战左冷禅个嵩山大会高头，岳灵珊用伊爸爸交伊个克制五岳剑派个方法出战，使诈拿令狐冲等人做脱. 为伊爸爸扫平道路. 弗过，后来伊就去跟牢林平之向余沧海搭木高峰复仇，结果，林平之立在杀脱仇家之后，跟从劳德诺去投靠嵩山派，走之前，拿岳灵珊杀脱.
西方世界
西方世界（英语：Western world），也称西方国家（Western countries）、西方文化区、旧称西洋，拉弗同场合搭弗同辰光有弗同定义，主要用来指称欧洲、美洲搭澳大拉西亚个国家，虽然有辰光也会奈拉丁美洲排除拉外. 有辰光也称为西方文明（Occident，字源为拉丁语“occidens”），以搭“东方文明”（Orient，字源为拉丁语“oriens”）或“东方世界”来对比. 迭些国家个文化搭文字侪是一脉相承，惟地理上弗一定拉拉“西方”，例如以色列、澳大利亚搭新西兰.
GNU
GNU是一个自由个操作系统，渠个内容软件完全以GPL方式发布. 箇个操作系统是GNU计划个主要目标，名称来自GNU's Not Unix!个递归缩写，因为GNU个设计类似Unix，但渠弗包含具著作权个Unix代码. GNU个创始人，理查德·马修·斯托曼，拿GNU视为“达成社会目的技术方法”.
亚美尼亚使徒教会
亚美尼亚使徒教会（亚美尼亚语：Հայ Առաքելական Եկեղեցի，转写：Hay Arakelagan Yegeghetzi）是世界上最古老个国教会搭仔最早被合法化个基督徒群体.
拉亚美尼亚个传统中，最早奈基督信仰带入该地区个是宗徒达陡搭仔巴尔多禄茂.
内衣
内衣（英语：undergarment），指着拉其它衣物内个衣裳，通常是直接接触皮肤，是现代人弗可少个服饰之一. 内衣有吸汗、矫型、承托身体、保暖搭弗让身体个分泌物废弃物污秽外衣个作用. 天气冷个辰光，长内衣还提供了额外保暖个功能.
迷宫组曲 米龙个大冒险
《迷宫组曲 米龙个大冒险》（日版名：迷宮組曲 ミロンの大冒険，英文版名：Milon's Secret Castle）是一款由Hudson Soft公司制作搭发行个动作冒险类游戏. 本游戏于1986年11月13号拉日本地区在任天堂Famicom（红白机）平台发行. 1988年9月拉北美地区发行.
余沧海
余沧海是吴越小说家金庸个小说《笑傲江湖》当中个一个人物. 伊是青城派掌门，门徒侪是四川人. 迭个人心思刁钻毒辣，为达到目的，弗择手段. 立在小说开场，伊就命令自家个弟子，对福威镖局搭林平之一家门进行灭门. 弗过，伊并嘸获得辟邪剑谱. 后势，余沧海立在林平之个追杀中反过来被灭门，弟子一个个侪死脱，自家也畀林平之杀脱.
林平之
林平之，是吴越小说家金庸写个《笑傲江湖》当中个主要人物，迭个人是福建福威镖局个大少爷，从小锦衣玉食，屋里家财万贯. 弗过，因为自家祖宗个辟邪剑谱，所以畀交关人盯上. 引发自家个灭门惨案，迭个事体之后，伊投靠到华山派,拜师岳不群. 弗过，岳不群收伊个目的，也是为拿到迭个辟邪剑谱. 立在岳不群得到剑谱之后，林平之发觉事体弗大对头，弗过弗敢声张. 一直到岳不群自宫练出辟邪剑法. 宁中则发觉苗头弗对，岳不群拿简谱丢出窗外，才让林平之重新拿到简谱. 伊拿到简谱之后，就立马自宫练剑，最后，终于拿杀脱自家父母个余沧海做脱. 弗过，因为自宫，也心理变态，拿自家个老婆岳灵珊杀脱.
搭岳灵珊个感情
林平之开始辰光对岳灵珊是有感情个. 弗过，迭个感情搭伊自家个报仇欲望是弗好比个. 加上后势来伊认为岳灵珊接近伊是岳不群安排个把戏，就对岳灵珊更加感情复杂哉. 最后，伊拿岳灵珊杀脱.
脚踝
拉解剖学上，脚踝，或称踝关节是人类足部搭腿相连个部位，组成包括7块跗骨加上足部个跖骨搭小腿个骨骼. 脚踝区域个主要骨骼是距骨（拉脚上）， 胫骨搭腓骨（拉腿上）. 滑膜关节是滑膜铰链关节，渠奈下肢中个胫骨搭腓骨个远端搭距骨个近端相连.
三国志13
《三国志13》（日语：三國志13，英语：Romance of the Three Kingdoms XIII）是光荣特库摩游戏开发并拉2016年1月发行个三国题材战略游戏.
常平站
常平站，曾命名为东莞站，垃拉中国广东省东莞市常平镇，于1911年建成启用，为广深铁路搭京九铁路个客货运二等站，乃朝由广州局集团（简称广铁）广深铁路股份有限公司管辖.
西斯拉夫语支
西斯拉夫语支属印欧语系斯拉夫语族，为东欧斯拉夫民族采用个语言. 西斯拉夫语支下再分为三个分支，包括捷克-斯洛伐克分支、列克提克语分支搭索布诸语言.
问候
问候是一种人搭人（搭仔动物搭动物）或群搭群之间表达互相知晓、关心或者显示一种关系（通常密切）或是社会地位个交流方式. 问候有辰光只是拉开始对话或拉路过辰光，比方讲人行道上. 弗同文化中个问候方式弗同，同一文化中弗同社会地位搭社会关系个人之间个问候方式也弗尽相同.
绝缘体
绝缘体（英语：Insulator），又称电介质或绝缘子，是一种阻碍电荷流动个材料. 勒绝缘体中，价带电子被紧密个束缚勒渠个原子周围. 箇种材料勒电气设备中用作绝缘体，或称起绝缘作用.
起亚汽车
起亚汽车株式会社（韩语：기아자동차／起亞自動車）是现代起亚汽车集团个子公司，财富世界500强企业，为韩国第二大汽车制造商，总部拉拉首尔. 起亚成立于1944年，原名为“京城精密工业”.
魔钟
《魔钟》（日版名：魔鐘，英文版名：Deadly Towers）是一款由Lenar制作、Irem发行个动作角色扮演游戏. 本游戏于1986年12月15号拉日本地区FC游戏机发行. 本游戏后以“Deadly Towers”为题拉北美地区发行.
连衫裙
连衫裙，又称连身裙、连衣裙，是指上衣搭下裙相连个服装. 拉中世纪以前．西方大多数裙子属于连衫裙，到了16世纪以后，上衣搭裙子就逐渐分离开了. 第一次世界大战之后，妇女服个主流仍旧是连衫裙. 连衫裙个种类也就变得多种多样.
恩里科·莱塔
恩里科·莱塔（Enrico Letta； 1966年8月20号—）意大利政治人物，曾任意大利总理、民主党副书记，众议院议员.
生拉意大利北部城市比萨，从比萨大学国际法专业毕业.
库尔特·拉塞尔
寇特·沃格尔·拉塞尔（英语：Kurt Vogel Russell，1951年3月17号－）是一位美国男演员. 早年曾经是美国职业棒球队二线球员.
过去曾饰演过交关多搭迪士尼合作推出个喜剧电影.
反乌托邦
反乌托邦（英语：dystopia、Cacotopia、kakotopia 或 anti-utopia）是乌托邦（utopia）个反义语，希腊语字面意思是“弗好个地方”（not-good place），伊是一种弗得人心、令人恐惧个假想社群或社会，是搭理想社会相反个，一种极端恶劣个社会最终形态. 反乌托邦常常表征为反人类、极权政府、生态灾难或其他社会性个灾难性衰败.
东九龙走廊
东九龙走廊是香港个一条公路，勒九龙东部，驶住红磡搭仔马头围. 东九龙走廊是五号干线个一部份.
北京地铁
北京地铁是服务于中华人民共和国北京市个城市轨道交通系统. 截至2017年底，北京地铁共有22条运营线路（包括18条地铁线路、1条中低速磁浮交通线路、1条现代有轨电车线路搭1条机场轨道），组成覆盖北京市11个市辖区，拥有370座运营车站、总长608千米运营线路个轨道交通系统.
东莞站
东莞站垃拉中国广东省东莞市邻近石龙站个石龙镇搭茶山镇之间. 2014年1月8号落成启用，取代原有石龙站并命名为“东莞站”，原垃拉常平个“东莞站”站名则改回“常平站”.
瑞士联邦铁路
瑞士联邦铁路（德语：SBB, Schweizerische Bundesbahnen；法语：CFF, Chemins de fer fédéraux suisses；意大利语：FFS, Ferrovie federali svizzere；罗曼什语：Viafiers federalas svizras，通常连写作SBB-CFF-FFS）是瑞士联邦个国营铁路公司，总部设拉伯尔尼.
理论
理论（英语：Theory），又称学说或学说理论，指人类对自然、社会现象，按照已有个实证知识、经验、事实、法则、认知搭子经过验证个假说，经由一般化搭演绎推理等个方法，进行合乎逻辑个推论性总结.
接近科学个学说是科学个，反之则是违背科学个或者说伪科学；任何自然科学个产生，源自对自然现象观察.
奥斯卡最佳影片奖
奥斯卡最佳影片奖（英语：Academy Award for Best Picture），由美国电影艺术搭科学学院通过业内人士投票，颁畀每年得票最高个电影，奥斯卡金像奖之一. 此奖项起初被称为最佳作品奖（Best Production）.
素坤逸路21巷（曼谷）
英文名称：“Soi Cowboy”（译：“牛仔巷”或“牛郎巷”）是曼谷红灯区里向一条马路， 有交关酒吧、伊面搭灯光灰暗，一星（过半是）依善个女人坐台边.
英语标语
NO-ONE INSIDE UNDER 20 YEARS DRUG-FREE
俄利根
俄利根（古希腊语：Ὠριγένης Ōrigénēs，拉丁语：Origenes Adamantius，185年－254年），或译奥利金，生拉亚历山大港，拉该撒利亚去世，是基督教中希腊教父个代表人物之一，更是亚历山太学派个重要代表人物之一，为神学家搭哲学家. 拉神学上，渠采用希腊哲学个概念，提出“永恒受生”个概念来解说圣父搭圣子关系，对基督教影响至今.
北京地铁1号线
北京地铁1号线前称北京地铁一线（复兴门站到四惠东站区间前称复八线），是服务于中国首都北京城市中心区个一条地铁线路.
堪萨斯城（堪萨斯州）
堪萨斯城（英语：Kansas City），是美国堪萨斯州第三大城市，是怀恩多特县县治 (行政上已搭县政府实现合并). 2019年人口152,960. 拉拉该州东部，搭密苏里州堪萨斯城相连.
马克斯·泰累尔
马克斯·泰累尔（英语：Max Theiler，1899年1月30号－1972年8月11号），南非微生物学家. 1951年由于发现黄热病疫苗而获得了诺贝尔生理学或医学奖. 1899年1月30号，泰累尔拉南非比勒陀利亚出生.
连裤袜
连裤袜又称袜裤、紧身袜或丝袜裤，是紧包从腰部到脚部躯体个服装，乃朝多数连裤袜乃设计供为女性所穿着，部分为男性穿着. 同长袜一样，质料咾多，有棉质、尼龙、羊毛混纺等. 连裤袜拉1960年代出现并成为长袜个另一种可选下身服装形式.
Irem
Irem（全称 Innovation in Recreational Electronic Media）股份有限公司是一家日本电子游戏公司，渠个主要业务为开发搭发行电子游戏. 公司成立于1974年，起初名为IPM，并于1978年发行了第一款街机游戏. 1979年正式更名为Irem，该公司迄今为止最成功个游戏是《异形战机》.
美洲野牛属
美洲野牛属（学名：Bison）现存只有两种：美洲野牛搭欧洲野牛，另有四个史前物种.
本属现代分布范围包括美国、加拿大南部、波兰搭俄罗斯西南部.
安妮·博林
安妮（Anne Boleyn，1501年－1536年5月19号），英格兰王后，英王亨利八世第二个王后，伊丽莎白一世个生母，玛丽一世个继母，威尔特伯爵托马斯·波林搭伊丽莎白个囡儿.
安妮原本是亨利八世第一个王后阿拉贡个凯瑟琳个女侍官，拉1525年，安妮搭亨利八世发生暧昧关系，1533年1月搭亨利八世秘密结婚，5月被宣布为合法妻子. 3个月后亨利八世对伊个热情消退，直到1533年9月7号生下囡儿伊丽莎白后才稍和缓. 但是两人关系拉1536年1月安妮流产个辰光恶化.
爱德华·埃尔加
爱德华·威廉·埃尔加爵士，第一代从男爵，OM，GCVO（英语：Sir Edward William Elgar, 1st Baronet，1857年6月2号－1934年2月23号），英国作曲家，代表作包括《谜语变奏曲》搭《威仪堂堂进行曲》.
日本动画《我伲迭一家》（あたしンち）结尾曲就是以伊个作品《威仪堂堂进行曲》改编.
长袜
长袜，是袜子个一种，顾名思义，长度约到膝盖下方，穿着时包覆整个小腿，大部分是棉质或尼龙制成.
青少女流行装扮个及膝袜，以修饰小腿个黑色为主，大致上搭膝上袜个功能搭变化类似，目前街头流行大多数以迭两种袜类居多.
热力学第一定律
热力学第一定律（英语：First Law of Thermodynamics）是热力学个四条基本定律之一，能量守恒定律对非孤立系统个扩展. 此时能量可以以功W或热量Q个形式传入或传出系统. 即
昆山南站
昆山南站，是沪宁高速铁路搭京沪高速铁路共用个一个车站，垃拉昆山市黄山路创业路南，拉既有昆山站南侧1.7公里.
热力学第一定律
式中为系统内能个变化量，若外界对该系统做功，则W为正值，反之为负值.
写成微分形式为：
昆山南站
昆山南站总建筑面积达7.1万平方米.
想象
想象，又作想像，也称想象力，是形成意象、知觉搭概念个能力，其实意象、知觉搭概念弗是通过视觉、听觉或者其他感官而被感知. 想象是心灵个工作，有助于创造出幻想. 想象有助于为经验提供意义，为知识提供理解. 想象是人为世界创造出意义个一种基本能力.
吴作栋
吴作栋（Goh Chok Tong；1941年5月20号－），新加坡华人，是继李光耀之后个第二任新加坡总理，1990年起接任李光耀任总理、1992年起担任新加坡人民行动党秘书长至2004年为止. 2004年至2011年间任国务资政.
北京地铁2号线
北京地铁2号线，前称北京地铁环线，是大致沿原北京城池内城而建个呈环线运行个一条北京地铁线路.
青山公路
青山公路搭青山道是香港个一条公路搭街道，勒九龙搭新界西部，驶住深水埗搭仔上水.
朱利奥·安德烈奥蒂
朱利奥·安德莱奥蒂（意大利语：Giulio Andreotti）（1919年1月14号－2013年5月6号）意大利政治人物，作家搭记者.
朱利奥·安德莱奥蒂生拉意大利罗马，拉罗马大学获法律学位.
兹林
兹林（捷克语：Zlín，德语：Zlin）拉拉捷克东南部，是兹林州个首府，人口约8万（2006年）.
兹林拉1949年到1990年间被称为哥特瓦尔德夫（捷克语：Gottwaldov）.
海岛大亨2：海盗岛
《海岛大亨2：海盗岛》（英语：Tropico 2: Pirate Cove）是一款由Frog City Software公司制作、Gathering of Developers发行个岛屿模拟经营类游戏.
明郑
明鄭（1628年－1683年），一般也好叫做鄭氏王朝，是东亚大一统个明帝国晏末阶段到清帝国初期当中，闽南人郑氏家族个私人武装发展出来个势力. 迭个势力个第一代创始人是郑芝龙，第二代是郑成功，第三代郑经、挨末一代是郑克塽.
比尔湖
比尔湖（德语: Bielersee；法语: Lac de Bienne）是瑞士西部个一个湖泊. 比尔湖搭穆尔滕湖搭纳沙泰尔湖并为汝拉地区个三个大湖. 面积39.3平方公里，最深处74米.
易县
易县是黄河流域北面个一个县城，乃朝属中华人民共和国河北省保定市管辖. 清西陵就立在迭个县境内.
五代十国
五代十國（吳拼：Ng-Dai--Zhik-Kuek，廣義上向是897年-979年，狹義丄是907年－979年），是唐朝晏期开始，一直到宋朝滅脱北汉當中个歷史階段. 昰隻階段一般畀分成五代（907年－960年）搭十国（897年－979年）. 五代十國是唐帝國藩镇割据搭唐朝晏期農民戰爭後勢力分配个結果. 唐朝畀滅脫之後，各地个藩镇大部分全擔自家當國王. 在華北地區，有頂大軍事實力个藩鎮國家獲得別个國家个認可，箇個便是所谓个“五代”. 點國家裏向，交關是沙陀族創立个. 茲五隻大國雖然實力大險，但弗過自家内部也有交關矛盾，無能力征服別个藩鎮，蓋咾用藩鎮型个辦法做妥協. 南方搭北方别个藩镇，一眼自立爲帝，一眼奉五代當渠場个宗主国，在当中，有十个国家存在个年数比较长，擔渠場叫做十国. 昰段辰光，常莊有叛亂上位个事幹，茲也讓中原一直有戰爭，北方个統治者多重武輕文. 弗过，南方个經濟發展快險.
艺术历史
艺术历史是指任何人类为了美学或是沟通、表达意念、情感或是世界观，以视觉形式呈现个活动或是作品个历史. 长久以来视觉艺术会用交关多方式来分类，从中古世纪个博雅艺术搭机械艺术一直到现代个美术搭应用艺术等分类，或是交关多当代个定义，侪奈艺术定义为人类创造力个呈现. 二十世纪辰光主要艺术约可以分为九类：建筑、舞蹈、雕塑、音乐、绘画、诗（一种以美学为目的个文学，也包括弗同风格个戏剧搭叙事）、影片、摄影搭漫画.
五代十国
五代个序幕
五代十国个历史，是从朱温擔唐昭宗杀脱，又废脱唐朝个末代皇帝之后，开始个. 弗过在昰个阶段之前，唐帝国就已经在黄巢个打击下，名存实亡. 在唐昭宗在位个辰光，天下大致强大个土豪搭地头有十几个，在中原地区比较闹猛个，就有朱温、秦宗权、河朔三镇、李克用等，此外，陇西个李茂贞搭幽州个刘仁恭也拥有一定个势力. 朱温在904年擔唐昭宗从李茂贞手里向抢出来，随后擔长安城拆脱，强迫唐帝国迁都到洛阳，之后想效仿曹操，扫灭帝国其餘个藩镇势力. 弗过，在清河之战当中，畀江淮軍閥杨行密打败，又输畀河東个沙陀人酋長李克用，所以，渠个梁国，拥有个土地，只有中原加上河北个一些地区，并弗是一个全帝国政权. 弗过，朱温还是迫不及待，取代唐帝国，在907年正式称帝.
军阀混战搭南方个安定
朱温称帝个辰光，黄河北面交关地面全弗是渠个，此外，南方个吴国、前蜀也弗承认渠个统治. 渠仰仗河南地区经济水平个恢复，发动交关趟讨伐河东个战争，弗过，全無何成果，相反，李克用个兒子李存勖越来越闹猛，擔幽州地面个势力削平，还擔契丹打跑脱. 显示出老大个野心. 朱温擔渠么办法，在自家个生活浪寻花头，搭自家个儿媳发生关系. 终于，让自家个儿子发动篡位，朱温畀杀脱，之后，梁末帝摆平其余势力，成为梁朝最后一个皇帝. 之后，梁国搭河东个晋国在夹河地区对峙七八年，反复交关趟，老百姓遭殃. 最后，到923年，李存勖灭脱后梁，到中原即位，建立后唐个统治. 搭中原个形式相反，在南面，大部分国家全采取休养生息个做法，吴搭吴越在胶着之后，也在919年举行无锡和谈，结束敌对历史. 弗过即便有战争个辰光，江南大部分地区也是和平稳定个. 经济全得到快速恢复，一些老早弗是老发达个地区，比方讲：湖南、江西、福建. 也得到迅速开发，湖南个马楚国重视商业，迅速致富. 福建个闽国重视海外贸易，让泉州港更加繁荣. 南汉也对海外贸易有大发展. 巴蜀地区个王建，常年息兵，并且招揽中原地区个士大夫来蜀国避难，让蜀地个文化空前繁荣. 可以讲，五代个前期，南方各个国家个经济全快速恢复，呈现出欣欣向荣个面貌，搭兵荒马乱个北面完全两样.
后唐个称霸搭政权更迭
后唐建立之后，在政治浪自称是唐王朝个继承人，渠場个军队，保持沙陀人个特点，战斗力比较彪悍. 中原地区别个军阀，比方讲老早自称岐王个李茂贞，全向后唐称臣. 后唐擔北方所有个地方全占领. 还想武力吞并南方，到李存勖派大军攻击前蜀，三个月就擔此国灭脱. 设置节度使，直接统治. 又派信任个将军高季兴到南面个南平，擔任荆南节度使. 南面交关国家，全向后唐称臣. 李存勖自家邪气得意，每天全搭一帮伶人一道玩乐. 有空还欢喜自家演戏，渠对待手下个大臣弗信任. 最后演变成政变，自家死脱，唐明宗即位. 个辰光，南方几个国家全保持稳定发展，经济实力开始完全超过北方. 后唐在唐明宗个辰光保持短期稳定，弗过，到唐末帝登基后，因为中央搭藩镇个矛盾重新尖锐，最后，让镇守勒北方边境个几个节度使先后叛乱，这些节度使已经没有老早河朔三镇个战斗力，全是仰仗新兴个北方民族契丹个实力南侵. 沙陀人石敬瑭对待契丹顶顶忠心，自家认辽国国主为爸爸. 又承诺割让幽云十六州，所以，辽国帮助渠南下夺取皇位. 后唐打弗过渠場，昰个辰光，在巴蜀地区个后唐将领先后自立，孟知祥获得胜利，建立后蜀. 后唐终究畀契丹搭石敬瑭个联军灭脱，之后，石敬瑭在契丹人个支持下头，登基称帝，建立后晋.
势力变更搭后周崛起
后晋擔幽云十六州割让畀契丹之后，北方个边界没险要好守卫. 在石敬瑭个辰光，中原就有交关节度使并弗服从渠个统治，石敬瑭为保持平衡，也尽量满足渠場个要求，这让中央政府个权威更加推板. 石敬瑭死脱之后，继承人呒秉承渠讨好契丹个政策，反过来擔契丹当做敌人. 这让契丹人弗开心，最后，辽国人南下，擔后晋灭脱. 弗过，契丹人弗好适应中原个统治，各地个藩镇也保有邪气大个战斗力，让契丹人弗好一歇就征服. 所以，到一年之后，渠場就只好归去哉. 个辰光，老早石敬瑭手下个大将刘知远趁机夺取权力，自称皇帝，建立后汉]. 个辰光，中原王朝因为北方个压力，無何心向关注南面个情况，南方个国家，也发生一些兼并活动. 主要是南唐想成為[[南朝，先后利用動蕩機會，擔邻近个闽国搭马楚灭脱，弗过，南唐个统治方法存在问题，湖南搭闽南之后又有新个政权诞生，分别是占领马楚老早疆域个武平节度使搭占据闽南三府个清源军节度使. 两个地方基本保持老早个自立状态，南唐反过来，因为用兵失败，元气伤害蛮严重. 在攻灭闽国个过程当中，吴越为保持自家个势力，出兵占领福州. 后汉对渠場个做法呒多少干预，刘知远即位没多少辰光，渠个太子就猝死. 之后，渠也伤心过度，当年死脱. 之后即位个汉隐帝弗会统治，杀伐功臣，让大将郭威造反，上演黄袍加身，夺取皇位. 建立后周，刘知远个阿弟在河东地区自立，依然打汉个国号，历史浪擔昰个残余政权叫做后汉，也当成十国之一.
南北局面明朗搭趙匡胤上位
郭威建立自家个政權之後，先後擔蠻多藩鎮勢力削平，又信任自家个養子柴榮. 廢脫老早一些苛政，吸引老百姓回流. 弗過，就一兩年渠就死脫，柴榮即位，昰个人按照內亞標準是典型明君，戰爭能力邪氣強，同時又有水平吸納文人，壓迫武人，同時對佛教邪氣推板. 955年，發動第三趟滅佛運動，查封蠻多佛廟，擔收繳个鈔票當做對其餘國家用兵个資本. 955年，渠擊潰后蜀，佔領漢中地區. 第二年，擊潰南唐，獲得南唐江北个土地，个能，讓南唐南北朝个夢想泡湯. 之後，對北漢搭北漢身後个契丹用兵，收復燕雲十六州當中个瀛洲、莫州. 弗過渠之後得病死脫，自家个小兒子柴宗訓即位，後周个禁衛軍頭目趙匡胤立在陳橋發動兵變（歷史浪叫做陳橋兵變），得到軍頭用戶，之後，開回開封，廢脫周恭帝，後周滅亡，北宋建立，渠就是后勢來个宋太祖.
宋帝國个侵略搭十國完結
一般帝國文人擔北宋建立當成五代十國終結个節點. 个能是弗準確个. 个辰光，老早唐帝國个境內還有將近十个自主勢力，个當中，包括:江浙地區个吳越國、湖湘地區个武平節度使、閩南地區个清源節度使、江右搭江東地區个南唐(个辰光自稱江南國主）、嶺南地區个南漢帝國、巴蜀地區个蜀帝國（後蜀）、江漢地區个南平國、河東地區，契丹人个保護國北漢國、以及從南漢手當中脫離自立个大越國、河西地區个定難節度使(后勢來个西夏前身之類. 趙匡胤朝南朝北，對先攻擊何地擔弗頂主意. 渠个心腹趙普奉勸渠先對比較便當个南面下手，再攻擊北難搞个遊牧帝國契丹，趙匡胤聽從，成為趙宋帝國个國策.
963年，趙宋首先擔周行逢死脫之後，無主心骨个湖湘地區強行兼併，之後，對後蜀用兵，無戰鬥力个盆地人，一个多月就潰敗. 个能，趙宋獲得對東南其餘國家个戰略優勢，之後，見風使舵个南平國老快就自動請降. 趙宋對南漢用兵，南漢个盟友南唐个辰光个君王是文人李後主，縮手縮腳，弗敢幫助南漢，一年之後，南漢滅亡，趙宋開始拉吳越國，對南唐用兵. 南唐一敗塗地，975年，遭到吞併. 順便擔清源軍也一併吞脫. 个能，到趙匡胤死脫个辰光，就剩下來南面个吳越國搭北面个北漢還有名義獨立. 之後，趙匡胤莫名其妙死脫，渠个阿弟趙匡義登基，強行命令吳越國納土歸宋(後世文人擔昰个吹捧成吳越主動行為），弗過，渠對北漢用兵邪氣失敗，雖然挨末階段吞脫北漢，弗過畀遼國擊破交關趟數，燕雲十六州還是立在遼國手當中. 但對內，趙宋就宣稱自家大一統完成哉. 所以，978年一般也當做是五代十國徹底完結个節點.
組織形態
五代十國辰光，上層政治制度搭三國類似，立在唐朝表層下頭，有交關變化. 一般講起來，中央朝廷設置管理行政个三省六部、管理財政个三司搭管理軍事个樞密院. 因為戰爭多，所以，樞密院權利邪氣搭，宰相一般要獲得樞密使頭銜，才算當真掌握權利. 各國內部也沿襲中原王朝个做法，弗過，一般對中原稱藩个國家，官職全降低一檔，南漢，南唐之類自稱帝國个，就完全搭中原一致哉.
經濟
个段辰光，是帝国内部经济水平转变个重要阶段. 安史之乱、藩镇割据替黃巢之乱个因素，让中原替河北地区因为戰亂一塌糊涂，有能力个人口全流移南方，当地田园呒人耕种. 到五代十國辰光，军阀在北面开展始終未能平熄，北方个經濟开始落後，人口一直减少. 到後周挨末阶段才逐漸恢復，弗过，从此刻开始，經濟水平已经弗好搭南面比较. 南面各个国家，因为各自有邦国，经济长期稳定，吴越国、闽国、马楚、后蜀、南唐、南汉个经济全有良好发展，吴越国对太湖地区进行灌溉工作，彻底让此地成为粮仓替繁荣地带. 南唐替之前各杨吴对江淮替江右开发，让两地个发展水平超过唐帝国辰光. 马楚替闽国对各自国家个开发，也让湖湘替八闽成为文化繁荣个地区. 南汉发展对外贸易，替十几个国家通商. 蜀国闭关自守，经济邪气富足. 处于渠場当中个南平国，也一直保境安民，发展过境贸易，让南方个经济高速发展.
政治实体列表
五代十国辰光，有交关政治势力登台，所谓“十国”，只是一个笼统个称呼，实际浪称王个弗止昰个数量. 有一些节度使，虽然讲没有称王，弗过渠場个统治，搭国王也無何区别. 一些边缘地区个政治实体，后头逐步走向独立.
朝代
所謂五代，就是五个鏈接起來个中原朝代个稱謂. 弗過，昰五个朝代并弗好統一帝國本身，只弗過時佔據中原地區个大型軍閥勢力. 个當中，後唐、後晉、後漢全是沙陀人建立个王朝.
顾坚
顾坚，字颋玉，元末昆山千墩（今千灯镇）人，生卒年月弗详.
根据日本国立国会图书馆藏《顾氏重汇宗谱》记载，顾坚个父亲顾鉴，晚娶毗陵华氏，得一子，名坚，字颋玉.
马岛战争
马岛战争，是指1982年4月到6月间，英国搭阿根廷为争夺英国海外领土福克兰群岛（英语）/马尔维纳斯群岛（略早由法国探险家命名，乃朝西班牙语仍拉使用）个主权而爆发个一场局部战争.
阿根廷拉1980年代初期发生了严重个经济危机搭大规模反对以加尔铁里总统为首个军政府运动，阿根廷政府试图通过对英属福克兰群岛采取军事行动，转移视线以解决国内个政治危机.
穆尔滕湖
穆尔滕湖（德语：Murtensee），又名莫拉湖（法语：Lac de Morat）是垃拉瑞士西部弗里堡州搭沃州交界处个一个湖泊，得名于湖南岸个小镇穆尔滕. 主要水源是布罗瓦河.
元素（分清爽）
元素可以指：
法拉·弗西
法拉·弗西（Farrah Fawcett，1947年2月2号－2009年6月25号），美国演员.
韩国放送公社
韩国放送公社（朝鲜文︰한국방송공사），简称： 韩国放送或是韩放社，是大韩民国个国家电台搭仔电视台. 广播语言一龙种有有——11种，伊勒公元1927年成立. 地址：大韩民国首尔特別市永登浦区十八番地.
外部链接
<P>
释星云
李国深（1927年8月19号 －2023年2月5号 ），江淮人，法名悟彻，法字今觉，法号星云，笔名'''赵无任. '''在拉江苏江都出生. 1949年跑在拉台湾去发展，乃么20世纪后半段成为仔台湾有名个政治和尚，搭国民党、民进党高层侪有蛮密切个往来，还是中国国民党党员. 伊经营产业也邪气老鬼，是台湾有名佛教产业集团佛光山个创始人. 人生后半段，常庄去非洲传佛教，以及回转来中国大陆进行交流.
2023年2月5号，因为器官衰老个原因，在拉佛光山故脱.
李显龙
李显龙（Lee Hsien Loong，1952年2月10号－）是第三任新加坡总理搭人民行动党秘书长，自2004年起开始任职. 为新加坡建国总理、前内阁资政李光耀个长子. 作为执政党人民行动党个秘书长，李显龙勒2004年8月从吴作栋手中接任总理一职.
福田康夫
福田康夫（日语：福田 康夫／ふくだ やすお，1936年7月16号－），日本政治家，第91任日本内阁总理大臣、第22任日本自由民主党总裁. 2010年至2018年出任博鳌亚洲论坛理事长.
路易斯·布努埃尔
路易斯·布努埃尔·波尔托莱斯（西班牙语：Luis Buñuel Portolés，1900年2月22号－1983年7月29号）西班牙国宝级电影导演、电影剧作家、制片人，代表作有《安达鲁个犬》、《青楼怨妇》，执导电影手法擅长运用超现实主义表现，搭超现实主义名画家达利是搭挡好友，曾拉《莫泊拉》《厄舍古厦个倒塌》等电影中担任让·爱泼斯坦助理.
氢氧化铥
氢氧化铥是镧系元素铥个氢氧化物，化学式为Tm(OH)3，分子量219.958，弗溶勒水.
美洲野牛
美洲野牛（学名：Bison bison），又名美洲水牛或犎牛，是偶蹄目牛科哺乳动物，也是北美洲体型最大个哺乳动物搭世界上最大野牛之一. 尽管体型庞大，仍可维持60公里个奔跑速度.
阿灵顿（得克萨斯州）
根据美国人口调查局2017年个估计阿灵顿人口为396,394，是塔兰特县中排第二，都市圈中排第三个城市.
曼西语
曼西语是曼西人使用个语言，使用人口分布拉俄罗斯境内鄂毕河搭渠支流地区，包括汉特-曼西自治区搭斯维尔德洛夫斯克州. 根据2010年个人口普查，俄罗斯12,300曼西人中，有940人使用曼西语.
拉贝河畔乌斯季
拉贝河畔乌斯季（捷克语：Ústí nad Labem，德语：Aussig，奥西格）拉拉捷克拉贝河畔乌斯季州比利纳河da易北河（拉贝河）个交汇处，是该州个首府. 面积93.95 km²，人口约9.4万（2005年）.
约翰·福特
约翰·福特（英语：John Ford，1894年2月1号－1973年8月31号），原名John Martin Feeney，美国著名电影导演搭美国海军退役将领. 生拉缅因州伊丽莎白角一个爱尔兰移民家庭. 早年曾拉影片《一个国家个诞生》（戴维·沃克·格里菲思执导）演出. 1928年首次拍片《铁骑》，到1966年共拍摄140多部影片.
安的列斯群岛
安的列斯群岛（英语：Antilles；法语：Antilles；西班牙语：Antillas；荷兰语：Antillen）拉南美、北美两大陆之间，包括西印度群岛个大部分，为美洲加勒比海中个群岛.
安的列斯群岛由两组岛群所组成：大安的列斯群岛（Greater Antilles），由古巴岛、牙买加岛、伊斯帕尼奥拉岛搭波多黎各岛组成；小安的列斯群岛（Lesser Antilles）则包括背风群岛（Leeward Islands）、向风群岛（Windward Islands）、荷属安的列斯（Nederlandse Antillen）搭委内瑞拉北部个部分向风群岛.
阿威罗（葡萄牙）
阿威罗（葡萄牙语：Aveiro），拉拉葡萄牙西部大西洋沿岸，是阿威罗区个首府，面积199.9平方公里，人口73,521人（2006年）. 迭座城市邻近海岸，盛产海盐搭海产.
徐福
徐福，即徐巿，字君房，秦朝时齐地人，为一方士，曾担任秦始皇个御医.
徐福个事迹，最早见于《史记》个“秦始皇本纪”搭“淮南衡山列传”.
运动鞋
运动鞋，又称球鞋，原意是用来进行体育运动着个鞋子，由于运动鞋穿着舒适，外加有弗同款式，也是流行文化、时尚服饰之一.
厄斯帕尔塔
厄斯帕尔塔（土耳其语：Isparta，中古希腊语：Υσπαρτα、Βάρις ）是土耳其个城市，也是厄斯帕尔塔省个首府，拉拉该国西南部，海拔高度1,049米. 受半干旱气候影响，每年平均降雨量521毫米，2010年人口222,556.
运动鞋
运动鞋分为钉鞋、羽毛球鞋、跑步鞋、篮球鞋等.
浦东运河
浦东运河，是上海市浦东新区境内个一条运河，属于杭州湾水系，拿区片当伊个名字. 运河北高东镇东北个外高桥港区，经过曹路镇、川沙新镇、祝桥镇、惠南镇搭大团镇，南面到原南汇区搭奉贤区个界浜大泐港.
1958年开始造个箇条河浜，分段疏通、开凿，勒拉1978年竣工.
伊斯兰教历史
伊斯兰教历史或穆斯林历史，指伊斯兰信仰形成宗教体系后搭仔影响伊斯兰教徒个相关社会文化制度个历史. 穆斯林历史包括了政治、经济、军事搭仔文化搭地理等几个方面. 阿拔斯王朝达到了伊斯兰教个黄金时代. 但根据伊斯兰教传统，穆斯林只认为从先知穆罕默德到四大哈里发时期是正统个伊斯兰教历史，因除了先知穆罕默德以外，弗能根据任何穆斯林个行为代表或改变伊斯兰教，认为伊斯兰教教义是弗会随时代而改变个，而先知以后个教徒 —— 人、国家、民族个历史则只应视作为穆斯林个历史，二者有咾大差别.
斯诺里·斯蒂德吕松
斯诺里·斯蒂德吕松（冰岛文：Snorri Sturluson，1178或1179年－1241年9月23号）是冰岛历史学家、政治人物、诗人. 渠三度获选为冰岛国会个法律顾问. 渠有著作《埃达》.
牛科
牛科（学名：Bovidae）又叫洞角科，拉生物分类学上属于哺乳纲个偶蹄目. “洞角”一名是由于本科动物个角中空.
牛科包括了中文俗名被称为“羊”、“牛”搭“羚”个多种有角反刍类.
法国荣誉军团勋章
法国荣誉军团勋章（法语：Légion d'honneur），全名为法国国家荣誉军团勋位（法语：Ordre national de la Légion d'honneur），是法国政府颁授个最高荣誉勋位勋章，以表彰对法国做出特殊贡献个军人搭其他各界人士. 1802年由拿破仑设立，勋章绶带为红色，分六个等级.
平假名
平假名（日语：平仮名／ひらがな／ヒラガナ hiragana）是日语中表音文字个一种. 平假名是从汉字个草书演化而来个.
平假名拉历史上一直没标准化，一音有多种写法. 现行个形式是于1900年（明治33年）《小学校令》施行以后，以“一音一字”固定下来.
保守主义
保守主义（英语：conservatism）拉弗同个语境下，或者弗同个历史阶段，拥有弗同个含义，但渠拉侪有类似个本质：是一种强调既有价值或现状个政治哲学. 保守主义一般是相对激进而言个，而弗是相对进步而言个. 保守主义并弗反对进步，只是反对激进个进步搭彻底个颠覆，宁愿采取比较稳妥个方式.
职业棒球 家庭竞技场
《职业棒球 家庭竞技场》（日版名：プロ野球ファミリースタジアム，英文版名：R.B.I. Baseball）是一款由南梦宫制作搭发行个棒球体育类游戏. 本游戏于1986年12月10号拉日本地区FC游戏机发行. 于1988年以“RBI棒球”为题拉北美地区FC游戏机发行.
荔枝角大桥
荔枝角大桥是香港个一条公路桥，勒九龙西部，驶住荔枝角搭仔葵涌. 荔枝角大桥是五号干线个一部份.
俄语
right|thumb|用羅宋語做官方語言搭通行俄語嗰地區
罗宋语（русский язык），也叫做俄罗斯语或者俄语，是罗宋人讲个闲话. 罗宋语是联合国搭罗宋个官方语言之一，也是中华人民共和国承认个少数民族正式语言之一.
直至1917年，俄语是罗宋帝国个唯一官方语言. 但勒苏联时期，每个成员共和国侪有自家个官方语言，罗宋语就成为苏联一体角色个语言. 勒1991年后，独立国家鼓励了伊搭本国个闲话，因而扭转着罗宋语独大个状况，虽则伊作为全国沟通个角色弗变.
飞人乔丹
飞人乔丹（Air Jordan，简称AJ），是经由美国NBA篮球明星迈克尔·乔丹授权个，耐克公司旗下个运动鞋品牌. 飞人乔丹运动品牌个标志为乔丹跳起腾空单手扣篮，就是“Jumpman”.
印古什人
印古什人（俄语：Ингуши，土耳其语：İnguşlar）是一个居住拉北高加索地区个民族，自称“加尔盖人”（印古什语：Галгай）. 主要分布拉俄罗斯联邦个印古什共和国境内.
氢氧化镱
氢氧化镱是镧系元素镱个氢氧化物，化学式为Yb(OH)3，分子量224.078，弗溶勒水.
制备
可溶性个镱盐（氯化镱、硝酸镱等等）搭过量个氢氧化钠或者氨水个反应可以制得氢氧化镱.
瓦斯托
瓦斯托（意大利语：Vasto），是意大利基耶蒂省个一个市镇. 总面积70.65平方公里，人口39811人，人口密度563.5人/平方公里（2009年）. ISTAT代码为069099.
共同通讯社
共同通讯社（日语：共同通信社），简称共同社，是日本一个大型通讯社，1945年创立，总部来勒东京港区. 渠个事业主体为非营利性质个社团法人共同通信社，另有子公司“株式会社共同通信社”.
安东·布鲁克纳
安东·布鲁克纳（德语：Anton Bruckner，1824年9月4号－1896年10月11号）生拉奥地利安斯菲尔登，逝于维也纳，奥地利作曲家、管风琴演奏家、音乐教育家. 渠以创作交响曲、弥撒曲搭经文歌而著称，也有创作出优秀个室乐作品如弦乐四重奏搭弦乐五重奏. 渠个交响曲因丰富个音响结构、多重个复调特性搭宏大个结构而被认为是德奥派浪漫主义最后阶段个代表人物.
最后个晚餐
最后个晚餐，通常指耶稣赴死前搭十二使徒搭门徒共进个晚餐，一般认为拉马可福音作者约翰·马可家中个楼房举行. 交关多文艺作品以此为题材，其中最为著名个是列奥纳多·达芬奇个同名画作.
根据保罗拉《哥林多前书》第11章第23到26节所作个描述，拉最后个晚餐个过程中，提到吃面包搭喝葡萄汁是纪念耶稣，形容迭是“体制个圣体”（参见濯足节）.
曼谷枪手 1
英语片名：Bangkok Dangerous <P> 泰语片名：เพชรฆาตเงียบ อันตราย <P> 泰国聋哑人人杀手，杀地主、资本家、恶霸弗消闭眼，一枝神枪侪百发百中，摩托飞去呒踪. <P>一天伊勒药局门前碰到美眉，伊搭开始约会（勒隆宾尼公园里向），吾开始感觉头昏搭眼花. . . <P> 2小时末个最后辰光来到，枪手呒拨上过学居然写出情诗、冒出来交关妙句，竟然会拨一只枪弹打碎脱2只“头”，枪手也壮烈牺牲，吾不禁高升欢呼，「导演阿：侬好嘢！」
南京地铁S8号线
南京地铁S8号线（宁天城际轨道交通）是南京地铁个线路之一，北起六合区金牛湖，南至浦口区泰山新村，最高运行速度100km/h. 渠勒泰冯路站搭3号线换乘.
玛雅语系
玛雅语系是一支拉墨西哥东南一直到中美洲北部使用个语系，最远到达洪都拉斯，最早可追溯到五百年前前哥伦布时期个中部美洲（包括中美洲搭墨西哥），虽然乃朝迭些地区个官方语言为西班牙语（伯利兹是英语），但各种玛雅语个同源语至今仍是当地超过五百万个居民个第一或第二语言，拉古典时期（公元600 - 800年）搭仔更晚一点个西班牙人入侵个期间，玛雅人个语言被书写拉建筑物、陶器、搭写拉树皮纸上个法典，乃朝称渠拉使用个文字为玛雅象形文字.
牛属
牛属（学名：Bos）是一类牛科动物，包括多种野生搭驯养动物. 可分为四个亚属，包括Bos、Bibos、Novibos搭子Poephagus. 弗过各亚属之间个区分仍有争议.
军衔
军衔是指军队中对弗同职务个军人授予个等级称号. 即：“区别军人等级个称号”. 军衔奈军人个荣誉称号、待遇等级搭职务因素融为一体，让伊兼有调整部队指挥关系搭调整个人利益关系个两种功能. 军衔分为永久搭临时两种类型，通常所称个军衔是指前者.
军衔通常分为军官、士官搭士兵三大体系.
亚历山大二世
教宗亚历山大二世（拉丁语：Alexander PP. II）本名安塞尔莫（Anselmo），拉米兰巴吉奥出生. 渠于1061年9月30号当选罗马主教，第二日即位到1073年4月21号为止. 1073年4月21号拉罗马去世. 渠作为托斯卡那个卢卡（Lucca）主教于1061年9月30号被选举为罗马主教.
保定市
保定市是一座立在华北平原北面，靠近中华人民共和国首都北京市个地级市. 立在明朝逐渐成为直隶个政治中心，清朝辰光成为直隶总督个驻地. 后势来，省会迁徙到石家庄市，保定个地位下降. 乃朝保定个著名小吃是驴肉火烧.
北京地铁5号线
北京地铁5号线，是中国北京市个一条轨道交通线路. 箇条线路北起昌平区太平庄，南至丰台区宋家庄，全长27.6公里. 共设23座车站，地下16座，地上7座.
大治河
大治河是垃拉上海市个一条人工河，1977年开挖，1979年通航个，全长有39.54千米. 伊西起黄浦江，东到长江入海口，通航等级为5级. 伊通过金汇、航头、宣桥、惠南、老港等地方.
恩佐·法拉利
恩佐·安塞尔莫·朱塞佩·玛丽亚·法拉利（意大利语：Enzo Anselmo Giuseppe Maria Ferrari，1898年2月18号－1988年8月14号），意大利车手，企业家，法拉利汽车创始人. 恩佐是阿尔弗雷德·法拉利搭阿达吉萨·法拉利（母姓比斯比尼）个小儿子.
彼得三世
彼得三世·费奥多罗维奇（俄语：Пётр III Фëдорович, Pyotr III Fyodorovitch，原名卡尔·彼得·乌尔里希，德语：Karl Peter Ulrich von Schleswig-Holstein-Gottorf，1728年2月21号－1762年7月17号），1762年任俄罗斯帝国皇帝，荷尔斯泰因·哥道普的卡尔·腓特烈搭安娜·彼得罗芙娜个二子，彼得大帝个外孙. 彼得三世本来是德意志人，几乎弗会说俄语.
奥斯卡最佳导演奖
奥斯卡最佳导演奖（英语：Academy Award for Best Directing），由美国电影艺术搭科学学院通过业内人士投票，颁畀每年得票最高个导演，奥斯卡金像奖之一.
新百伦
新百伦（New Balance，NB），是一家美国个体育用品制造商，以生产鞋搭运动服为主等体育用品个大型跨国公司，伊个总部垃拉麻省波士顿个布莱顿社区. 前身为成立于1906年个“New Balance足弓支撑器有限公司”.
清版射击游戏
清版射击游戏（英语：Shoot 'em up，缩写STG）是射击类电子游戏个子类型. 拉清版射击中，玩家角色——多驾驶飞船或飞艇——只身突击，拉躲避敌方攻击个同时射杀大量敌人. 清版射击个设计元素组成没一致观点. 狭义个清版射击要采用航天器或特定类型个角色移动；广义则允许角色步行搭多种视角.
档案
档案（英语：archive；或称存档、归档）是指组织或个人拉业务处理过程所产生、持有并保存个一级来源文件. 档案记录了组织或个人个功能、运作搭决策过程. 以案卷保管人搭历史学家理解，对法律、商业、施政搭社会活动记录存档是有必要性搭理所当然个.
英雄传说（游戏）
《英雄传说》（日语：ドラゴンスレイヤー英雄伝説，英语：Dragon Slayer: The Legend of Heroes，或译作“屠龙剑 英雄传说”、“英雄传说 王子复仇记”）是由日本Falcom开发个一款电子角色扮演游戏. 箇个游戏是Dragon Slayer系列个第六代第一部作品，同时是英雄传说系列个第一代第一部作品.
马湾高架道路
马湾高架道路是香港个一条公路桥，勒新界马湾，驶住青马大桥搭仔汲水门大桥. 马湾高架道路是八号干线个一部份.
鼻音（辅音）
鼻音是按发音方法分类个一类辅音. 发音辰光，口腔中个气流通路被阻塞，软颚下垂，气流通过鼻腔，搭气流从口腔流出个口腔辅音相对. （少数个挤喉音可能同时具有口腔辅音搭鼻音个性质. ）一般个鼻音也可以看作塞音个一种，因为发音个辰光，气流通路被阻碍. 有些发音方法会搭鼻音混淆，例如半母音.
阿卜杜勒-迈吉德一世
阿卜杜勒-迈吉德一世（1823年4月23/25号－1861年6月25号，奥斯曼土耳其语：عبد المجيد اول），是奥斯曼帝国个第三十一任苏丹，于1839年7月2号继承父亲马哈茂德二世而登基.
渠在任期间须面对帝国各地民族主义运动个挑战. 渠尝试推行奥斯曼主义以提高分离主义者对帝国个归属感，来遏止民族主义运动.
世界国际象棋联合会
世界国际象棋总会（法语：Fédération Internationale des Échecs，通用简称FIDE），是负责连系世界各国个国际象棋联合会个组织.
国际棋联于1924年7月20号拉法国巴黎成立，座右铭是：“我伲是同一个民族. ”
猪科
猪科（学名：Suidae）属于哺乳纲偶蹄目，共有约20种现生物种搭交关多化石物种，包括家猪搭子疣猪搭鹿豚等多种野猪. 所有物种均原产于亚洲、欧洲、非洲等旧大陆地区.
我个小新娘子
我个小新娘子——韩国放送公社‎个电视节目. 交关拨欢迎个说话. <P><ul><ul>
质谱法
质谱（英语：mass spectrometry，缩写：MS）是一种电离化学物质并根据伊质荷比（质量-电荷比）对伊进行排序个分析技术. 简单来讲，质谱测量样品内个质量. 质谱法被用拉交关多弗同领域，并被用拉纯样品搭复杂混合物.
赤峰市
赤峰市(西里尔文:Ulaɣanqada qota)是东北亚搭内亚过渡地区个一个城市. 乃朝属中华人民共和国内蒙古自治区管辖，级别地级市. 著名人物有王珞丹.
朱葆三
朱葆三（1848年3月11号－1926年9月2号），名佩珍，字葆三，以字行，吴越人，出生浙江省定海县（个辰光属于宁波府），19世纪后半段到20世纪初上海顶有名个吴越企业家、大佬倌、海上闻人. 伊主要经营银行业、保险业搭实业资本.
铱酸锂
铱酸锂是一种无机化合物，化学式Li2IrO3，是黑色层状结构个晶体，存在α、β搭γ型，渠导电性搭温度相关.
希里莫图语
希里莫图语（英语：Hiri Motu，亦称Police Motu、Pidgin Motu搭Hiri）是一种语言，主要通用拉巴布亚新几内亚，是当地个官方语言. 该语言主要用拉书面语. 渠是南岛语系中莫图语个简化版.
曼谷枪手 2
英语片名：Bangkok Dangerous (2008)<P>泰语片名：เพชรฆาตเงียบ อันตราย<P> 欧洲人职业杀手，神枪百发百中，冷血杀人如麻，飞车、追船、跳悬崖峭壁，样样节棍神通，趟趟杀个交关性起搭利索弗留一眼痕迹，最后关头连副手也杀脱弗放过. <P>一天伊行勒药局门前碰到泰国美眉（必过是香港女影星扮演个），伊搭开始约会（勒乍都节公园里向），吾开始感觉头晕搭眼花. . . <P>
前集
搭前集个差别，弗晓得做啥呢，上回枪手是哑巴，该回美女是哑巴.
乔瓦尼·皮耶路易吉·达·帕莱斯特里纳
乔瓦尼·皮耶路易吉·达·帕莱斯特里纳（意大利语：Giovanni Pierluigi da Palestrina，1525年－1594年2月2号），为意大利文艺复兴后期个作曲家，也是十六世纪罗马乐派个代表音乐家.
北欧五国
北欧五国是垃拉北欧个丹麦、芬兰、冰岛、挪威搭瑞典搭渠拉个附属领土如属于丹麦个法罗群岛、格陵兰，属于芬兰个奥兰群岛搭属于挪威个斯瓦尔巴群岛个统称. 而由于地理位置原因，挪威南极领地通常弗被视为北欧五国个一部分. 欧洲个一些地区，例如苏格兰个北方群岛，搭北欧五国有得文化或种族上个联系，但弗被认为属于北欧五国. 诺斯人占该地区人口个四分之三以上，是最大个族群，其次是芬兰人.
弗兰克·盖里
弗兰克·欧恩·盖里，CC（英语：Frank Owen Gehry，1929年2月28号－）原名“埃弗拉伊姆·歐恩·戈德堡”，美国后现代主义搭解构主义建筑师，曾获得普利策克奖. 伊生拉加拿大，后来移民到美国.
贡丸
贡丸——是台湾新竹个小食.
策肋定二世
教宗策肋定二世（拉丁语：Caelestinus PP. II；？－1144年3月8号）原名卡斯泰洛个圭多（Guido di Castello），1143年9月26号当选罗马主教，同年10月3号即位到1144年3月8号为止. 继任是教宗路基约二世.
圣艾尔摩个火
圣艾尔摩个火，中国古代称马祖火，是一种自古以来就常常拉航海辰光被海员观察到个自然现象，经常拉雷雨中发生，拉像船只桅杆顶端之类个尖状物上，产生像火焰般个蓝白色闪光. 圣艾尔摩个火也会拉牛羊等牲畜个角尖出现，或任何尖锐物体上.
生存游戏（电子游戏）
生存游戏是动作游戏个一个子类，多设置拉随机或以脚本生成个开放、持久世界中. 玩家拉游戏开始时通常只有极少个装备，并需要收集资源、工具、武器搭建造住所，以尽可能争取最长辰光拉恶劣个环境中存活.
巴克特里亚
巴克特里亚（英语：Bactria；希腊语：Βακτριανα；波斯语：بـلـخ‎）是一个中亚古地名，古希腊人拉此地建立希腊-巴克特里亚王国，中国史籍称渠为大夏（但巴克特里亚拉张骞到达辰光已弗复存在，据西方历史学家记载，大夏为 Dahae, 搭西方个达契亚部落为同一支，汉朝记载个大秦也为大夏或达契亚），此地一说为吐火罗. 主要指阿姆河以南，兴都库什以北地区.
欧洲青少年歌唱大赛
欧洲青少年歌唱大赛（Junior Eurovision Song Contest）创始于2003年. 首届拉丹麦个哥本哈根举办，共有十六国参加，由来自克罗地亚个Dino Jelusić以Ti Si Moja Prva Ljubav一曲赢得冠军.
骆驼科
骆驼科（学名：Camelidae）是哺乳动物偶蹄目胼足亚目个一科，也是胼足亚目中唯一一个生存到乃朝个科，渠可以分两个族：第一个族包括骆驼属个动物，即单峰驼搭双峰驼，第二个族则包括生活拉美洲个动物，包括羊驼属（无峰驼）搭骆马属.
伊桑·霍克
伊桑·格林·霍克（英语：Ethan Green Hawke，1970年11月6号－）是一名美国电影男演员、导演搭编剧. 出演过著名个作品有《爱拉黎明破晓辰光》（1995年）、《训练日》（2001年）、《爱拉日落巴黎辰光》（2004年）、《爱拉午夜希腊辰光》（2013年）搭《年少时代》（2014年）.
苦艾酒
苦艾酒（法语：Absinthe；英语：Absinthe），历史上描述为蒸馏个 ，高酒精度数（65-84％)个一种酒精饮料. 渠是一种茴香味个烈酒，从植物性药材中萃取，其中包括苦艾（Artemisia Absinthium，又名“大艾草”Grand Wormwood）个花搭叶，绿茴芹（green anise），甜茴香（sweet fennel），搭其他药材搭食用香草.
毘湿奴派
毘湿奴派（Vaisnava dharma，英语：Vaishnavism），又写为毗湿奴派，印度教个主要分支之一，搭湿婆派、飒刻昙派等传统并列. 以崇拜毘湿奴搭伊十大化身为主要信仰，特别是黑天. 伊拉个信仰中，特别重视巴克蒂（Bhakti）搭巴克蒂瑜伽（Bhakti yoga），以奥义书传承为核心.
伊丽莎白（俄罗斯女皇）
伊丽莎白·彼得罗芙娜（俄文：Елизаве́та I Петро́вна，1709年12月29号（儒略历1709年12月18号）—1762年1月5号（儒略历1761年12月25号）），俄罗斯帝国女皇（1741年—1762年），彼得一世搭叶卡捷琳娜一世个第三女.
脚色
脚色（吴拼：kiak sek），也称虚构脚色. 好指在拉叙事艺术作品描绘个人物、演员根据脚本演绎个人物或漫画作品中个登场人物. 故事个载体各色各样，有得小说、戏剧、动画片、漫画、电子游戏咾啥.
广州地铁4号线
广州地铁4号线（英语：Guangzhou Metro Line 4）是广州地铁运营个路线之一，属于通勤铁路. 车厢搭电气化按城市轨道交通方式，采用第三轨供电，最高运营速度为90km/h.
脚色
用字辩正
脚色在拉汉字文化圈别个语言里向乃朝常常写成功“角色”，但是迭个实际上是差误写法.
历史文献
”脚色“迭只词在拉宋时便有得记录. 趙昇《朝野類要・入仕》：“脚色者，初入仕，必具鄉貫，戶頭，三代名銜，家口，年齒，出身履歷. ”歐陽修《論班行未有舉薦之法札子》：“或要人使，則臨時祗看腳色點差，多是不副所選. ”清梁少壬《兩般秋雨盦隨筆・履歷》：“今之履歷，古之脚色也. ”就是讲古代脚色迭只词是表示履历个意思. 同样清时，孔尚任《＜桃花扇＞凡例》：“腳色所以分別君子小人，亦有時正色不足，借用丑凈者. ”另，李斗《揚州畫舫錄・新城北錄下》：“梨園以副末開場，副末以下老生、正生、老外、大面、三面七人，謂之男脚色. ”迭个一个用法已经基本搭乃朝一色一样哉. 另外，戏稿依据个底本叫“脚本”，也好作为旁证.
吴语
实际上向，吴语口语当中便有脚色迭只词. 一个好指上述一般意义上个脚色，譬方上海出名个“独脚戏”也搭“脚色”有得同一只语素. 第二个，是引申泛指一类人：在拉太湖片交关场许，“脚色”类似于”赤佬“”棺材“迭排词，譬方讲”迭只脚色“. 外加“脚色”还好指为人处世个本事. 譬如，做人八面玲珑，好讲”迭个人是只好脚色“或者”迭个人脚色好来“，也好讲”迭个人蛮有脚色个“. 迭能再引申出去，带仔眼贬义，好指迭种处世精明个小刁码子.
上海电气
上海电气集团股份有限公司(港交所：2727，上交所：601727)，简称上海电气，是中国机械工业销售排名第一位个机电装备产业集团，渠个历史可追溯到1880年. 主要业务是从事设计、制造搭销售各种电力能源设施、机电一体化设施、交通设施搭环保系统等产品搭相关服务，集团有核心企业60余家.
英雄传说II
《英雄传说II》（日语：ドラゴンスレイヤー英雄伝説II，英语：Dragon Slayer: The Legend of Heroes II）是日本Falcom公司最早拉1992年发行个一款角色扮演游戏.
克里斯蒂娜·拉加德
克里斯蒂娜·玛德琳·奥德特·拉加德（法语：Christine Madeleine Odette Lagarde，婚前姓拉鲁尔特，法语：Lallouette，1956年1月1号－），法国女性律师搭政治人物，前任国际货币基金组织总裁. 此前曾任多米尼克·德维尔潘内阁农业部搭贸易部部长搭弗朗索瓦·菲永内阁经济、工业搭就业部长.
萨米·赫迪拉
萨米·赫迪拉（德语：Sami Khedira，阿拉伯语：سامي خضيرة‎，1987年4月4号－），德国足球运动员，身高189厘米，司职后腰，乃朝拉意甲球队尤文图斯效力，德国国家足球队员. 父亲为突尼斯人，母亲为德国人.
顾炎武
顾炎武（1613年－1682年），原名绛，字忠清. 明亡后，改名炎武，字宁人. 此外，也用过蒋山佣个化名，后世畀尊称叫做亭林先生. 明朝直隶昆山县（今江苏苏州昆山）人，17世纪东亚有名个儒家学者，清朝儒家学术重要个开拓人物，搭黄宗羲、王夫之一道，畀当成明末清初学问家个代表性人物，伊个【天下兴亡、匹夫有责】后势来成为近代著名个民族主义号召口号.
出身江南
1613年7月15号（明帝国万历末年），顾炎武在拉南直隶昆山千灯镇出生，伊所在个顾氏家族，一直是江东望族. 伊个大爷爷顾章志为南京兵部右侍郎. 顾炎武还是徐乾学、徐秉义、徐元文三人个娘舅.
小辰光，顾炎武畀自家已经死脱个堂伯顾同吉过继为养子，伊个养母是王逑个女儿，十六岁未婚守节，白天纺织，晚上看书至二更才休息，独立抚养顾炎武成人，并且教育伊关于儒家传统忠君守节个想法.
混迹士林
1626年（天启6年），顾炎武考中秀才，与同窗归庄兴趣类似，2年之后，二人一道到南京参加应天乡试，并且一道加入个辰光江南地区流行个文人社团——复社. 之后，顾炎武又参加好几趟科举考试，弗过侪弗曾成功，之后，伊个兴趣点转移到杂学防霾呢，开始写《天下郡国利病书》搭《肇域志》. 崇祯十六年（1643年），伊靠捐钞票，成为国子监监生.
国变家毁
顾炎武平稳个士大夫生活轨迹，因为清军入关发生剧烈改变. 1644年明帝国灭亡，顾炎武一开始隐居一段辰光观望局势，但第二年决定接受南明弘光朝廷召唤，到南京当官. 弗过，走半路上，就接到消息，讲清军攻克南京，弘光帝畀捉牢. 之后，顾炎武紧急跑到吴越地区，参加当地士大夫组织个反清活动. 弗过，因为平常辰光弗曾有啥准备，伊拉个抵抗老快侪畀扑灭，顾炎武个老家昆山城，也因为抵抗清军，畀屠城4万人，伊个养母王氏也因此死脱，死之前，伊搭顾炎武讲，要伊永远弗要当清朝个官. 迭个事体影响到顾炎武一生.
抗清梦碎
接收自家养母教导个顾炎武，在拉之后个将近10年当中，断断续续参加过蛮多江南地区组织个反清起义活动（包括同陈子龙一道动员吴胜兆反正），先后接受过南明鲁监国、南明绍武帝等把伊个官职，为反清复明做事体. 弗过，此类活动基本侪因为各种各样个原因归于失败. 弗但个能，伊还因为参加反清活动，畀自家下手个瘪三仆人顶牢，向清廷告发伊“谋反”. 为逃避追捕，顾炎武只好剃发易服，并且在拿仇家杀脱之后，卖地卖房，从此离开昆山同江南，一辈子也弗曾回来.
游走华北
失去根基搭活动依托个顾炎武，跑到北方，一路侪观察、记录各地个风土人情，一面开始大量写书. 先后到过山东、山西、河南、河北、陕西等地方. 1659年，跑到山海关凭吊，年底，跑到陕西华阴县定居. 在拉迭个阶段，伊彻底变成一个默认清廷统治，并且专心搞学问个文人. 也因为个能，让清廷对伊个态度，也从追捕变成功拉拢，多趟派人请伊出山，到北京当清帝国个官僚. 弗过，顾炎武对此类做法从来弗曾答应. 伊还是号称要保留自家个名节. 1682年，伊在拉山西活动辰光，因为上马失足跌出毛病，不治死脱，享年七十岁.
学术影响
相比气节或者反清活动，顾炎武更大个影响是在拉伊个学术方面. 在拉18世纪，伊就畀当时个文人公认是清朝个“开国儒师”、“清学开山”始祖. 伊论述个内容邪气丰富，包括经学、史学、音韵、小学、金石考古、方志舆地以及诗文诸学.
伊对陆王心学态度严厉，进行总体性清算，号召搞学问，要以经世致用作为目标，弗要纠结心性问题，，开启了朴实学风，此类做法，虽然在拉18世纪清帝国高压个文字政策下头蛮难实行，弗过为后势来清代中后期实用学问个兴起，打好蛮深刻个基础.
20世纪有名文化人梁启超在拉伊写个《中国近三百年学术史》当中认为："乾嘉诸儒所做的工作，举其要者，约有十三个方面：一、经书的笺释；二、史料之搜补鉴别；三、辨伪书；四、辑佚书；五、校勘；六、文字训诂；七、音韵；八、算学；九、地理；十、金石；十一、方志之编纂；十二、类书之编纂；十三、丛书之校刻. 上列诸项尽管分类并不十分严密，且亦不能包举无遗，但大致可以看出乾嘉学术的规模和气象. 乾嘉诸儒的这些学问，论其端绪，除辑佚、类书等少数方面外，基本上都发自顾氏. 有的学者认为，乾嘉学术的专精与顾氏学术的博通在精神上似乎相差很远，其实，倘若换一个角度来看，乾嘉诸儒的专精之学正是顾氏的广博之业进一步分化和深化的结果. 故梁启超说：“亭林的著述，若论专精完整，自然比不上后人. 若论方面之多，气象规模之大，则乾嘉诸老，恐无人能出其右. 要而论之，清代许多学术，都由亭林发其端，而后人衍其绪."
赫雷罗语
赫雷罗语（赫雷罗语：Otjiherero）是尼日尔-刚果语系班图语支中个一门语言. 渠是生活拉纳米比亚、博茨瓦纳搭安哥拉西南部个赫雷罗人个母语. 讲该语言个人数为73,600.
标准状况
标准状况（英语：standard temperature and pressure, STP，标准温度搭标准压力），简称“标况”. 由于地表各处个温度、压强侪弗同，即使是同一地点个温度压强也随测量辰光弗同而相异. 因此为研究方便，制定出描述物质特征个标准状况.
青衣大桥
青衣大桥（青衣南桥）是香港个一条公路桥，勒新界西部，驶住葵涌搭仔青衣.
歌剧剧本
歌剧剧本（意大利文：Libretto，又译唱本）指个是歌剧、轻歌剧、假面剧、清唱剧、大合唱、音乐剧等音乐作品所使用个歌词. 歌剧剧本来自意大利，用来叙述音乐作品个情节. 19世纪拉巴黎出现过15—40页个芭蕾舞剧本.
二氧化锝
二氧化锝是锝个氧化物，化学式为TcO2，有放射性. 热个六氯合锝(IV)酸盐搭碱反应，可以得到二水合物沉淀，勒300 °C真空脱水得到TcO2.
氢氧化镥
氢氧化镥是镧系元素镥个氢氧化物，化学式为Lu(OH)3，分子量225.991，弗溶勒水.
制备
可溶性个镥盐（氯化镥、硝酸镥等等）搭过量个氢氧化钠或者氨水个反应可以制得氢氧化镥.
帽子戏法
帽子戏法（英语：hat-trick），体育名词之一，指拉一场体育比赛里向（尤其球类比赛），相同个优点连续3次贡献或完成某一特定任务个成功次数为3.
一种讲法是迭个词语个本意指马戏团个杂技演员同时耍弄三顶帽子交叉、轮流、滚动式戴拉头上，后来演变为一个体育名词，指拉一场运动赛事中，连续三次建立功绩，或完成次数为三个其他任务.
关卡编辑器
关卡编辑器（包括地图编辑器，战役编辑器，或场景编辑器）是为电子游戏关卡创作设计个软件. 通常游戏开发者会免费释放箇个软件，鼓励玩家制作，以便吸引潜在玩家. 有些镶入游戏，但多数独立运行. 箇类软件设计初衷往往针对特定游戏引擎.
通用电气
通用电气（英语：General Electric Company，简称GE），是源自美国个跨国综合企业，经营产业包括电子工业、能源、运输工业、航空航天、医疗搭金融服务；总部来勒波士顿、公司则勒纽约州注册，业务遍及世界100多个国家，拥有员工约3万7千人.
丞相
丞相，是东亚大一统帝国个一个高级官职. 一般是皇帝下头顶顶大个行政首长. 迭个官职，从秦汉一直到明朝开始辰光，侪有设置，弗过称呼弗一定相同. 弗过，到朱元璋当皇帝辰光，因为对丞相弗信任，先后搞出大案. 就彻底拿迭个职位废脱，大权独揽. 从此，大一统个明帝国就嘸丞相哉.
头韵法
头韵法（Alliteration）是西方诗歌里向个一种押韵形式. 渠是讲一行韵文或一首诗个好几个词个头一个字母辅音弗断重复，迭样形成了一个韵律.
广州地铁5号线
广州地铁5号线（英语：Guangzhou Metro Line 5）是广州地铁个运营线路之一，属于城市轨道交通，代表色为红色.
PUMA
PUMA，是一间德国体育用品制造商，为开云集团旗下品牌. 主要对手有耐克、阿迪达斯、新百伦搭安德阿莫等. PUMA个鞋子搭服饰拉嘻哈涂鸦文化中，无论是美国内外，侪受到极度欢迎.
天王星
天王星是距離太陽第七遠個行星. 俚個名字來自拉丁文Uranus（國際音標：）. 俚屬於類木行星，直徑來講排第三，質量排第四，俚個自轉軸可以講是睏勒軌道平面浪，笡個角度達到97.77°，目前俚有27隻衛星.
天王星每84年公轉1圈. 大氣層有揮發性物質，主要有水、氨搭仔甲烷；核心主要是岩石搭仔冰.
衛星
天王星一塔刮子有27個衛星，從內到外排列分別是天衛六（Cordelia）、天衛七（Ophelia）、天衛八（Bianca）、天衛九（Cressida）、天衛十（Desdemona）、天衛十一（Juliet）、天衛十二（Portia）、天衛十三（Rosalind）、天衛二十七（Cupid）、天衛十四（Belinda）、天衛二十五（Perdita）、天衛十五（Puck）、天衛二十六（Mab）、天衛五（Miranda）、天衛一（Ariel）、天衛二（Umbriel）、天衛三（Titania）、天衛四（Oberon）、天衛二十二（Francisco）、天衛十六（Caliban）、天衛二十（Stephano）、天衛二十一（Trinculo）、天衛十七（Sycorax）、天衛二十三（Margaret）、天衛十八（Prospero）、天衛十九（Setebos）搭天衛二十四（Ferdinand）.
天王星個衛星可以分為3大類：
光環
天王星一共有13個光環，必過比土星個光環要暗交關，直到1977年，天王星勒恆星SAO 158687前頭經過，箇隻恆星勒天王星經過前後儕變暗哉，該歇辰光天王星個光環再畀人發現. 至於光環數目要到1986年，航行者二號飛近仔再看清爽. 勒2005年，哈勃太空望遠鏡亦多尋到仔2個光環. 從裏到外排列，天王星個光環分別是Z|ζ（1986U2R）、6、5、4、A|α、B|β、H|η、γ、δ、λ（1986 U1R）、ε、ν（R/2003 U 2）同μ（R/2003 U 1）.
沃罗语
沃罗语（võro kiil），或称佛罗语，是乌拉尔语系芬兰-乌戈尔语族波罗的-芬兰语支下个一种语言. 传统上渠被认为是爱沙尼亚语南爱沙尼亚语方言群中个一个方言，但现今渠有自家个文学标准，并拉许寻求爱沙尼亚境内原住区域语言个官方地位.
卡普雷塞米开朗基罗
卡普雷塞米开朗基罗（意大利语：Caprese Michelangelo），旧称卡普雷塞（意大利语：Caprese），是意大利托斯卡纳大区阿雷佐省个一个市镇. 卡普雷塞米开朗基罗拉佛罗伦萨西约100公里处. 此里是文艺复兴时期著名艺术家米开朗基罗个出生地.
英雄传说III 白发魔女
《英雄传说III 白发魔女》（日语：英雄伝説III 白き魔女，英语：LEGEND OF HEROES III: Gagharv trilogy first "White Witch"），是由日本Falcom拉1994年开发个角色扮演类游戏系列《英雄传说系列》个第3部作品.
贝克岛
贝克岛（英语：Baker Island）是一座垃拉中太平洋赤道稍北个环礁，大约拉檀香山西南3100千米（1675海里），夏威夷到澳大利亚个半程，面积1.18平方千米. 贝克岛是美国个无建制领地，无人居住，美国负责防卫.
叶卡捷琳娜二世
叶卡捷琳娜二世·阿列克谢耶芙娜（俄语：Екатерина Алексеевна，1729年5月2号－1796年11月17号），也叫叶卡捷琳娜大帝（Екатерина II Великая），有些中文依照英文（Catherine II）而称呼渠为凯瑟琳二世，俄罗斯帝国史上在位时间最长（1762年至1796年在位），也可能是最知名个女皇.
福岛第一核电站事故
福岛第一核电站事故是2011年3月11号拉东京电力公司个福岛第一核电站中发生个堆芯熔毁等核事故，原因是受到日本东北地方太平洋近海地震搭伴随而来个海啸个影响. 迭起事故拉国际核事件分级表 (INES) 中被分类为最严重个7级（特大事故）. 2015年3月调查发现，堆芯内所有个核燃料侪已熔毁. 迭起事故是东日本大地震个次生灾害之一.